description: De FNP freget oft it mooglik is om in liening te jaan oan Fryske boeren dy't troch de fosfaatwetjouwing yn de knipe sitte.

title: FNP: lieningen dupearre bioboeren ûndersykje

maintext:
Dupe
It giet meast om biologyske en/of grûnbûne boeren. Boeren dy't troch harren wurkwize faak al hiel ekstinsyf wurkje en dêrtroch in fosfaattekoart hawwe op eigen grûn. Mar omdat grutte, yntinsive boeren fierstente folle dong produsearre hawwe en der no in reduksje plakfine moat, binne ek de lytsere en biologyske boeren de dupe, fynt de FNP.
Liening
De partij wol no witte oft it mooglik is om te kommen ta in liening foar agraryske ûndernimmers yn Fryslân waans bedriuwskontinuïteit gefaar rint troch de fosfaatproblematyk.
De FNP freget him dêrby ôf oft der tagelyk mooglikheden binne om de lieningen foar dit doel te keppeljen oan de eigen beliedsdoelstellings fan de provinsje op it mêd fan natuerynklusive lânbou. Dy moatte dan yn it foarste plak ynset wurde foar biologyske en/of grûnbûne boeren dy't oantoanber yn de knipe kommen binne troch de lanlike fosfaatwetjouwing.


description: Beide Fryske froulju binne yn foarm en pakten meardere poadiumplakken by it NK koartebaan yn Tilburch.

title: Goud foar swimmers Wijkhuijs en Zandringa op Iepen NK

maintext:
Fjouwer kear yn 'e prizen
Op de tredde en lêste dei fan it Iepen NK snein wûn Josien Wijkhuijs de 50 meter rêchslach yn in tiid fan 27,51. Dêrmei wie de swimster út Frjentsjer rapper as Marieke Tienstra (27,75) en Tessa Vermeulen (27,87). Wijkhuijs pakte freed it brûns op de 50 meter flinterslach en sulver op de 100 meter wikselslach. Boppedat wûn se ek noch brûns op de 100 meter flinterslach. Wijkhuijs swom foarearst har lêste wedstriid yn Nederlân. Se giet aanst nei Amearika.
Folop poadiumplakken
De 100 meter wikselslach waard snein wûn troch Kinge Zandringa. De swimster út Sint-Anne wûn yn in tiid fan 58,51, foar Elinore de Jong (59,87) en Josien Wijkhuijs (59,91). Zandringa wûn sneon ek al de 200 meter flinterslach. Freed pakte se sulver op de 50 meter flinterslach. Zandringa swimt op dit stuit foar swimklup De Dolfijn út Amsterdam.

fasttext_language: fy


description: Der wurde takom jier hûzen boud en opknapt. Op inisjatyf fan de gemeente wurdt ek besjoen hoe't hierhûzen fan it ierdgas ôfkinne.

title: Wenningkorporaasjes ynvestearje tsientallen miljoenen yn Ljouwert


description: It âlde suvelfabryk yn Aldegea Smellingerlân wurdt sloopt. Dit hat B&W fan Smellingerlân besletten. Der komt nijbou foar yn it plak.

title: It âlde suvelfabryk yn Aldegea wurdt sloopt

maintext:
Wol erfgoed, gjin monumint
De suvelfabryk is wol erfgoed, mar it is gjin ryks-, provinsjaal- of gemeentlik monumint. Yn ferbân mei de minne steat fan it pân wurdt der net safolle heil mear sjoen yn it behâld fan de âlde fabryk. It doarp hopet dat mei de sloop fan it suvelfabryk kânsen ûntstean foar nijbou tichter by de haven.


description: It wiete en stoarmeftige waar is gjin spulbrekker, want dy is ûnderdiel fan de tradysje.

title: Grutte drokte by krystbeammeferkeap yn Fryslân

maintext: It giet sneon hurd mei de ferkeap fan krystbeammen. It wiete en stoarmeftige waar is gjin spulbrekker, want dy is ûnderdiel fan de tradysje, seit bedriuwslieder Ernst-Jan Walstra fan de Welkoop yn Ljouwert.


description: It Twadde Keamerlid wol foarkomme dat bern bylden mei seks, geweld en grouwélige taal tsjinkomme op ynternet.

title: Harry van der Molen wol bern beskermje mei 'Kijkwijzer' foar YouTube

maintext: Van der Molen sil syn foarstel moandei oan 'e oarder stelle by de behanneling fan de mediabegrutting. Hy seit der fuortendaliks by dat it in hiele put wurk wurde sil. "Mar stap foar stap komme we der wol", stelt Van der Molen. Hy fynt it beskermjen fan bern alle muoite mear as wurdich.


description: Se wie oerfallen troch har titel. "Ik ben nog nooit Nederlands kampioen geweest, dus het was wel een verrassing."

title: Janine Smit ferrast troch titel op 500 meter: "Het was echt een goede rit"

maintext:
Njoggen hûndertste efter Smit einige Letitia de Jong fan Feanwâlden op it twadde plak. Gjin titel dus, mar se pleatst har wol foar de WK ôfstannen. "Dat wie úteinlik it doel." Har race wie net optimaal, sei se. "It gie net hielendal sa as ik it woe. Dat is spitich, want oars hie de winst der miskien wol yn sitten."
Wat mankearre der dan oan? "Ik hie wol in goede start. Normaal is it rûntsje wat mear myn krêft, mar de lêste binnenbocht gie net hiel goed. Op dy hege snelheid litst dan wat lizze en dan nimst ek minder snelheid mei it lêste rjochte stik op."
Goede saken foar EK sprint
Mei har twadde plak docht De Jong ek goede saken foar de pleatsing foar it EK sprint. De bêste rydsters yn in kombinaasjeklassemint oer de 500 en 1000 meter meie dêrhinne. "De 1000 moat noch riden wurde, mar deselden dy't dêr goed op binne, sitte no al wat achter my. Allinnich Janine stiet der krekt foar, mar normaal ryd ik krekt wat hurder as har op de 1000. In prima dei."


description: De boargemaster fan Aa en Hunze sil syn funksje op 1 jannewaris 2019 dellizze. Hy is bot teloarsteld.

title: Piet van Dijk leit nei njoggen moanne boargemastersfunkje del

maintext:
Yn maaie melde de boargemaster him siik fanwege 'problemen yn de priveesfear'. No erkent Van Dijk dat it net matchte mei de oare kolleezjeleden en dat dy sitewaasje him siik makke. De ôfrûne moannen is him dúdlik wurden dat de kâns om as boargemaster yn dizze gemeente te slagjen der eins net mear is.
"Dan kom je ta de konklúzje dat it better is dat dêr in oar sit", seit er. Piet van Dijk is bot teloarsteld, mar seit grif op 'e nij in kâns te weagjen earne oars as boargemaster oan de slach te kommen.


description: In 56-jierrige ûndernimmer út Harderwijk bedrige it ICT-bedriuw en sloech gefaarlik mei in koefoet op tafel.

title: 30 oeren wurkstraf foar bedriging fan Feanster ICT-bedriuw mei koefoet

maintext: In 56-jierrige ûndernimmer út Harderwijk is troch de plysjerjochter feroardield foar bedriging en fernielings by in ICT-bedriuw op It Hearrenfean. De man hie in saaklik konflikt mei it bedriuw en rûn ein july mei in koefoet nei binnen. Dêrmei bedrige er de eigener en in wurknimmer. Hy sloech dêrby driigjend mei de koefoet op tafel.


description: Troch "trochsketten regeljouwing" en gemeentefúzjes steane dy tradysjes ûnder druk, neffens de partij.

title: FNP komt mei meldpunt foar plattelânstradysjes dy't bedrige wurde

maintext:
Soepboer die earder alris in oprop oan de eardere boargemaster fan Dongeradiel, Marga Waanders. Hy en oare jongeren út Nijewier fûnen de regels foar de optochten mei fersierde weinen troch de doarpen te strang. Doe hat der in petear west tusken de partijen, mar dat liket neat op te smiten. "Waanders sei dat der yn 2019 noch riden wurde moat. Mar nettsjinsteande dy tasizzing bliuwe amtners negative advizen útjaan", seit Soepboer. Neffens de FNP liket it der no op dat der gjin tastimming komt foar de optocht fan Eanjum.
FNP yn it kolleezje
De FNP komt yn it kolleezje fan de nije gemeente Noardeast-Fryslân, mar Soepboer fynt it raar dat amtners fan de gemeente "no al stelling nommen ha".
Neffens de FNP ha ek oare plattelânsdoarpen te lijen ûnder regeljouwing. As foarbylden neamt de partij problemen by de keatsferiening yn Bitgum, hege kosten by eveneminten yn Marsum en Kallemooi op Skiermûntseach. En yn doarpen fan it eardere Littenseradiel soe de fergunningferliening foar eveneminten net soepel rinne, nei't de gemeente fusearre is mei Ljouwert.


description: Oarsaak fan it opûnthâld op de autodyk wie in ûngelok dêr't meardere auto's by belutsen wiene. By it ûngelok rekken gjin minsken ferwûne.

title: Ungelok by Terwispel soarget foar opûnthâld op A7

maintext:
Oarsaak fan it opûnthâld wie in ûngelok dêr't meardere auto's by belutsen wiene. Hoe't it ûngelok barre koe, is noch net bekend. Wol is dúdlik dat der gjin minsken by ferwûne rekke binne.
Troch sjoggers nei it ûngelok fûn der ek yn de oare rjochting in ûngelok plak. Ek dêrby is nimmen ferwûne rekke. It opûnthâld dat troch dat ûngelok ûntstie, wie samar wer foarby.


description: De Ljouwerters giene yn de achtste finales yn it Fortuna Sittard Stadion mei 2-1 ûnderút tsjin Fortuna Sittard út de Earedifyzje.

title: Cambuur yn achtste finales fan KNVB Beker ûnderút tsjin Fortuna Sittard

maintext:
Debút foar Etten
It gebrek oan kânsen wie foar trainer René Hake reden genôch om yn it skoft yn te gripen. De oefenmaster helle Kevin van Kippersluis en Kevin Schindler derút en ferfong harren troch Tyrone Conraad en Rutger Etten. Lêstneamde makke dêrmei syn offisjele debút foar de Ljouwerters.
De omsettingen hiene net folle effekt, want ek nei it skoft wie de earedifyzjonist better. De Amerikaanske spits Andrija Novakovich wie in pear minuten nei it skoft tichteby de ferdûbeling fan de Limboarchse foarsprong, mar hy kopte fan tichteby oer de goal. Nei in oere krige spits Karim Rossi in kâns op de lykmakker, mar syn skot miste rjochting en gie neist it doel fan Fortuna.


description: De 1500 meter wie in lêstigenien foar Schulting. Se moast begjinne mei in ynhelrace.

title: Schulting wint nei goud op 1000 meter no ek sulver op 1500 meter yn Almaty

maintext:
It wie in lêstige race foar Schulting. Dêr't se sneon de kopposysje pakte en dy net mear fuortjoech, begûn se no mei in ynhelrace. Underweis gongen der twa ûnderút en dat koste in soad enerzjy. Dochs ried Schulting knap nei foaren en yn de lêste ronde kaam se krekt te koart om de Súd-Koreaanske Olympysk kampioen Choi-min Jeong 1500 meter yn te heljen.
Earder wûn Schulting by de wrâldbekers yn Calgary en Salt Lake City ek goud op de 1000 meter en yn Calgary wûn se ek noch de 1500 meter. Nei trije wrâldbekers hat se no Rianne de Vries waard tredde op de 1500 meter yn de B-finale.
Nederlânske manlju
Sjinkie Knegt is fjirde wurden op de 1500 meter, achter trije Súd-Koreanen. Daan Breeuwsma en Ithzak de Laat waarden útskeakele yn de kwartfinale. Sy waarden fjirde en fyfde yn harren omloop ('heat'). Jasper Brunsmann oerlibbe de kwartfinale ek net. Hy krige in penalty.
De Nederlânske ploech helle ek noch sulver op de 500 meter. Lara van Ruijven waard ûnderút riden, mar ried dochs nei it twadde plak. Yara van Kerkhof wûn de B-finale.
Letter ride sawol de manlju as de froulju de finales fan de relay (ôflossing). De Nederlânske ploech yn yn de mixed-relay (ôflossing manlju en froulju) waard freed al útskeakele.


description: De roomsk-katolike tsjerke op It Hearrenfean is in crowdfundingsaksje start foar de restauraasje fan de tsjerketoer.

title: RK-tsjerke hopet foar restauraasje op jild Feansters

maintext:
It dak fan de tsjerketoer moat restaurearre wurde. De laaien soene nammentlik loslitte kinne en dat kin foar gefaarlike sitewaasjes soargje. Om it dak te ferfangen, is mear as 200.000 euro nedich. Foar in part wurdt dat betelle troch de provinsje, subsydzjes en eigen jild fan de tsjerke. Mei de crowdfundingsaksje hopet de tsjerke sa'n 120.000 euro op te heljen.
It bestjoer fan de tsjerke docht dêrby in berop op de Feansters, fertelt vice-foarsitter Hans Plat: "Het is een gebouw dat prominent in Heerenveen staat. Wij hopen dat bewoners het belang daarvan inzien en meehelpen om de zaak weer mooi en veilig te maken."


description: It geduld fan SC Cambuur mei Justin Mathieu begjint sa stadichoan op te reitsjen. Freed makke de klup bekend dat de oanfaller disciplinêr skorst wurdt.

title: Booy oer Mathieu: "Op een gegeven moment is het buigen of barsten"

maintext: De fraach is wat de skorsing fan Mathieu betsjut foar syn takomst. It is nammentlik net de earste kear dat er skorst wurdt. Ferline seizoen barde it ek al twa kear. Yn de oanrin nei de winterstop sil Cambuur mei Mathieu om 'e tafel om de takomst te bepraten. Booy wol noch net foarútrinne op dat petear. "Maar op een gegeven moment is het buigen of barsten", lit Booy kryptysk witte.


description: Trainer Olde Riekerink hie it oer in moaie wedstriid mei striidlustige spilers. Mar stie Van Amersfoort no wol of net bûtenspul?

title: Opluchting by SC Hearrenfean oer earste thúswinst en goedkard doelpunt

maintext: Foar SC Hearrenfean-trainer Jan Olde Riekerink is it in grutte opluchting dat syn ploech sneontejûn lang om let de earste thúsoerwinning fan it seizoen pakt hat. Yn it Abe Lenstra Stadion waard it tsjin Fortuna Sittard 3-1 yn it foardiel fan de Friezen.


description: It slachtoffer is mei ûnbekende ferwûnings nei it sikehûs brocht.

title: Auto tsjin beam by Eastermar, bestjoerder ferwûne

maintext: In automobilist is twadde krystdei ferwûne rekke, doe't dy op de Seadwei by Eastermar mei de auto tsjin in beam ried. Hoe't dat gebeure koe, is noch net dúdlik. It slachtoffer is troch de brânwacht út de auto helle en dêrnei oerbrocht nei it sikehûs.


title: Bewenners uterje krityk op plannen foar sinnepark by Easterwâlde

maintext:
Acht ynwenners fan buorskip Feanekoaten hawwe de beswieren al op tafel lizzen. De bewenners fiele harren oerfallen mei de plannen en fine ek dat der min oer kommunisearre is oer de plannen fan it sinnepark. Sy fine it benammen beswierlik dat harren útsjoch ferdwynt troch it twa kilometer brede fjild. Op oankringen fan de provinsje komme de panielen no leger te lizzen: op 1,80 meter heech yn plak fan 2,30 meter heech. Bewenners litte ek witte dat se it dal gjin geskikte lokaasje fine.
Der binne ek bewenners dy't gjin beswier oantekenje sille. Ien fan harren is Gerrit Bos. "Ik snap ook dat er iets moet gebeuren, we willen van het gas af en we kunnen Groningen ook niet verder laten wegzakken."
Krityske fragen fan CDA en VVD
It CDA en de VVD stelden earder al krityske fragen oan Deputearre Steaten om it sinnepark. Sylvia Hosman fan de VVD wiist de deputearren op de struktuerfisy wêryn't it behâld fan it Fryske lânskip in provinsjaal útgongspunt is. "Daarnaast geldt dat Friezen zich, volgens het Fries Sociaal Planbureau, verhoudingsgewijs gelukkiger voelen dan mensen in andere provincies. Dit komt voor een belangrijk deel door het mooie landschap. Dat landschap moeten we wel bewaken, ook voor de generaties na ons."
De provinsje joech earder oan dat sy it draachflak ûnder de boargers wichtich fine, mar dat liket no net it gefal. Sa wie de ynformaasjegearkomste op 10 desimber, wylst de bou al begûn wêze soe. Ek fine it CDA en de VVD dat de omwenners te min belutsen wurde by de plannen.


description: Ek yn Drachten en Bakkefean binne hûzen leechrôve.

title: Meardere ynbraken yn Dokkum op earste krystdei

maintext:
It dievegilde hat him op earste krystdei neffens de plysje yn Dokkum neat oanlutsen fan it wolbehagen fan in oantal ynwenners fan dy stêd. Der waard tiisdei yn fiif wenningen oan de Iepenleane en de Bronleane ynbrutsen. Dêrby binne jild en sieraden meinommen. De plysje hat noch gjin spoar fan de ynbrekkers en ropt tsjûgen op harren te melden.
Ek yn Bakkefean binne op earste krystdei sieraden stellen út in wenning op it Djippegatspaad. Ut in wenning oan de strjitte de Nijverheid yn Drachten is tiisdei jild stellen.
Crossmotors
Ut in skuorre oan de Schwartzenbergleane yn Drachten binne trije crossmotors stellen. De plysje siket noch nei de dieders fan de ynbraken en freget tsjûgen kontakt op te nimmen.


description: Om oanspraak te meitsjen op it jild, moasten de regio's in plan meitsje, mei in dúdlike oanpak foar de wachtlisten en in team fan eksperts.

title: Fryslân krijt 3,9 miljoen euro foar jongereinsoarch

maintext:
Fanôf 2015 hawwe gemeenten ferantwurdelikens op it mêd fan jongerein. Sûnt dy tiid hawwe se drok dwaande west mei it ynrjochtsjen fan it systeem. "No is it just de tiid fan ynhâldlike ferbettering fan de soarch sels. Hoe wurket it, komst gau te plak, wurdst holpen op skoalle?", seit Hilde Tjeerdema, wethâlder yn Ljouwert en aktyf by Sosjaal Domein Fryslân.
"Wat der op skoalle bart, moat better oanslute op de jongereinhelp dy't gemeenten regelje." Om wachtlisten tsjin te gean, wolle se it trajekt helderder meitsje en de tiid dy't it oanfreegjen fan help kostet ynkoartsje.
3,9 miljoen euro
Fryslân krijt as jongereinsoarchregio 3,9 miljoen euro oer trije jier te besteegjen. "Foar dy trije jier hawwe wy in aksjeplân skreaun en dat moat de kommende moannen beslach krije", ferfolget Tjeerdema. Nei dy trije jier moatte de jongereinsoarchregio's wer mei de reguliere jildstreamen fierder. It jild dat no beskikber steld wurdt, moat de gewoane gong fan saken in ympuls jaan.


description: "Ik kin my werklik net yntinke dat beppe bliid wurden wie fan in robot dêr't se tsjin prate koe."

title: Kollum: "Epke Zonderland syn ferhaal"

maintext:
Ien fan de artikels foel my daliks op. Gezond verstand, stie der boppe, mei dêrûnder de stelling: Zorgrobots zijn dé oplossing tegen eenzaamheid. Daliks kaam myn beppe my yn it sin. Dy wenne, neidat pake wei wie, noch in skoft yn harren hûs yn Sint Jânsgea, dêrnei hat se har lêste tiid yn Heremastate op It Hearrenfean trochbrocht. Altyd bliid as der ien op besite kaam, altyd ree foar in praatsje. Myn beppe wie in apart meubel, se hie it oer de snelkoker as se myn racefyts bedoelde. Mar se wie net demint, oan de ein ta hie se in goed ferstân. Ik kin my werklik net yntinke dat beppe bliid wurden wie fan in robot dêr't se tsjin prate koe. Se stie dêrfoar fierstente middenyn it libben.
Yn it artikel fertelt Ilona Oosterik, dy't yn de deibesteging wurket, dat deminte âlderein bliid wurde kin fan in knuffelseehûn. In robotpop dy't sa no en dan in lûd jout. No ha we dit jier sjoen dat der party minsken blykber bliid wurde kinne fan mânske ynfleine Frânske poppen, dus hiel frjemd is dat net. Oosterik seit der daliks by dat de robots nea hielendal it minsklik kontakt ferfange kinne, al binne se noch sa moai.
De twadde sprekker yn it artikel is produsint fan de robots, dus dy syn miening is nochal kleure en foarsisber. De man stelt dat er de earste âldere noch tsjinkomme moat dy't net bliid mei in robot is. No sei eks-D66 foaroanman Alexander Pechtold ek al ris soks: 'Ik moet de eerste Rus noch tegenkomen die zijn fouten zelf rechtzet,' en dy stelling rekke ek kant noch wâl.
Dus komme wy by de tredde sprekker, gedrachswittenskipper John Roeden. Dy sei it folgjende: 'Een zorgrobot is niet de oplossing tegen eenzaamheid, net zo min als een mens van vlees en bloed dat is. 'Eenzaamheid zit voor een deel in de mens en wordt bijvoorbeeld veroorzaakt door het wegvallen van de partner. Ook wanneer er dan honderd mensen om je heen staan kun je eenzaam worden.'
Hy sjocht mear yn sels de rezjy hâlde yn it lêste part fan jo libben. En dêr bin ik it hielendal mei iens. It libben moat weardich wêze. As je dy weardichheid fine yn in knuffelseehûn, is dat moai en moat soks ek foaral mooglik wêze. Mar earlik sein fyn ik in robot as ferfanging fan echt minsklik kontakt by definysje in ferearming. Ynvestearje yn echte soarch, mei echte hannen oan it bêd, mei in praatsje as de suster moarns jo ruft ferskjinnet. Dat makket it libben weardich en wurdich om noch te libjen as je josels net mear rêde kinne. Ik sjoch myn mem noch by beppe sitten yn har lêste skoftsje. Mei in wattestokje har mûle in bytsje wiet hâlde, sa no en dan in wurd. It spyt my, mar neffens my kin dêr gjin inkelde robot tsjinoan, al hoe keunstmjittich yntelligint se ek programmearre binne.
Ik hoopje dat Epke Zonderland as gesicht fan De Friesland dát ferhaal fertelle sil. It minsklike ferhaal."


description: Yn de Alliantie wurdt gearwurke tusken ferskillende soarchoanbieders. It giet om de WMO, de skuldhelpferliening- en jeugdsoarch.

title: Nij loket De Alliantie moat Ljouwerters soarch biede

maintext:
De Alliantie moat derfoar soargje dat je minder lêst ha fan ûnnedige administraasje. Ek moat de help folle better organisearre wêze as no. Wethâlder Herwil van Gelder: "Nu is het zo dat je bij een zorgaanvraag een aantal uren krijgt, een beschikking. Waar we naar toe willen is dat je zonder zo'n beschikking en alle administratieve rompslomp de goede hulp krijgt."
Sûnt 2014 is Ljouwert al dwaande mei it feroarjen fan de soarch. Yn dat jier krigen de gemeenten fan it Ryk de ferantwurdlikens oer de WMO, de skuldhelpferliening en de jeugdsoarch. Gemeenten moasten it dwaan mei legere budzjetten en dus ek foars besunigje.
Mear ynsette op previnsje
Yn Ljouwert giet it om in bedrach fan 20 miljoen euro yn de ôfrûne trije jier. Dochs binne der noch hieltyd grutte tekoarten. Om dat oan te pakken wurdt it oanbieden fan de soarch no oars opset. Sa wurdt mear ynset op previnsje. Van Gelder: "Als je een probleem eerder herkent dan kun je in de toekomst kosten besparen."
De Alliantie wurdt foarme troch tal fan grutte oanbieders. Neffens Van Gelder betsjut dat net dat lytse soarchûndernimmers yn de takomst tusken wâl en skip falle. "We willen heel graag dat zij zich gaan opwerpen als onderaannemer en dus zorg gaan bieden voor de partijen binnen de Alliantie. Dat hoeft zeker niet ten koste te gaan van die kleine ondernemers."


description: De kandidatuer fan Rotterdam om de Tour de France nei de stêd ta te heljen, hoecht net ta skea te gean fan Fryske ambysjes.

title: De Rouwe sjocht yn kandidatuer Rotterdam foar Tour de France gjin konkurrinsje


description: Dat betsjut lykwols net dat der ekstra jild komt foar aardige dingen yn de gemeente.

title: Oandieleferkeap Eneco smyt Achtkarspelen miljoenen op

maintext:
Nei moannenlange ûnderhannelingen is no bepaald dat der in feiling komt fan de oandielen. Dy feiling soe 2 oant 3 miljard opleverje kinne. Achtkarspelen is in lytse oandielhâlder, de gemeente hat 0,19 persint fan de oandielen. Dat soe tusken de 4 en 6 miljoen euro opsmite kinne.
"Dy opbringst is in spekulaasje", seit wethâlder Harjan Bruining. De gemeente wol de oandielen kwyt om't Eneco in kommersjele partij wurden is nei de splitsing yn 2017 fan Stedin.
Om't de stream fan dividint ophâldt, moat de gemeente goed sjen nei de besteging fan it jild, om op lange termyn in sûne begrutting te hâlden. It jild soe wol brûkt wurde kinne foar de tekoarten op it sosjaal domein. "Dy útdaging is grut, it is moai dat dit bedrach binnenkomt."
Achtkarspelen kin net earder as yn 2020 oer de sinten beskikke.


description: Der wiene klachten oer it tal mominten wêrop't it monumintale gebou iepen is foar publyk. Dat moat faker, fynt doarpsbelang.

title: Publyk kin faker it âlde riedshûs yn Balk besykje

maintext:
Yn septimber waard dúdlik dat Balksters it spitich fine dat se mar in hiel beheinde tagong hawwe ta ien fan de moaiste gebouwen fan it doarp. Koartlyn hat foarsitter Wytze Bouma fan Pleatslik Belang hjiroer oerlein mei de gemeente.
Hjir is útkaam dat it eardere riedshûs maksimaal tsien kear yn it jier iepen kin foar it publyk. It giet dan net om privee-feestjes mar om spesjale eveneminten dy't tagonklik binne foar elkenien en dy't it algemien belang tsjinje. Der wurdt noch in protokol opsteld wêroan't sa'n iepenstelling foldwaan moat.


description: It is al in lange tradysje dat der op earste krystdei songen wurdt yn it sikehûs.

title: Krystingeltsjes bringe krystsfear yn sikehûs MCL

maintext: Ek foar it ferplegend personiel is dit altyd in bysûnder barren: "Ek foar ús binne dit de krystdagen ek as we wurkje moatte. It is skitterend dat je der sa ek ècht wat fan meikrije." In 83-jierrige pasjint is suver oandien: "Wat is dit moai. Soks ha'k noch nea meimakke.."


description: It histoaryske gebou is oankocht troch in Amsterdammer, dy't der in wenning fan meitsje wol.

title: Histoarysk boathûs yn Moddergat driget ferlern te gean

maintext:
Museum it Fiskershúske út Moddergat hie it boathûs oan de Reddingsboatreed graach oankeapje wollen, om de âlde rêdingsboat der yn ûnder te bringen. Neffens Willem Groenia fan it Fiskershúske hat de gemeente in flater makke, wêrtroch't de loads in wenbestemming krigen hat. It museum hat noch besocht om it boathûs oan te keapjen, mar de priis wie te heech.
Neffens Groenia sil it noch in hiele toer wurde om der in wenning fan te meitsjen. "It gebou hat hielendal gjin gas of elektrisiteit. En binne der mar kwealik ruten. Dat meie je ek hielendal net feroarje."


title: 'Achlumers, smyt gjin doekjes yn 'e wc'

maintext:
Wetterskip Fryslân ropt de ynwenners fan Achlum op om gjin fochtige doekjes mear troch de wc te spielen. It wetterskip skriuwt yn 'e doarpskrante dat it al in hiel skoft lêst hat fan fersmoarging fan it rioelgemaal yn Achlum.
It gemaal moat no om de trije moannen reinige wurde. Dat kostet hast tûzen euro per kear, neffens Wetterskip Fryslân. Dizze problemen dogge har net foar by de oare gemalen yn de omjouwing.


description: De trainingsmetoade hat yn de fuotbalwrâld sjen litten te wurkjen. Prestaasjes fan fuotballers ferbetteren oant 25 prosint.

title: Primeur foar VC Snits: spesjale bril moat prestaasjes ferbetterje

maintext:
De metodyk wurdt tapast mei help fan in spesjale bril dy't de spylsters minder fisuele ynformaasje jout. Sa wurdt it brein fan de froulju aktivearre om hurder te wurkjen. De harsens wurde op dy manier traind dat de spylsters flugger en attinter reagearje kinne. Dat moat op it fjild liede ta bettere prestaasjes.
Alle reaksjes fan it brein wurde mei de bril metten: djipte, snelheid, breedte en de gearwurking tusken de eagen. De libero fan VC Snits trainde al in skoftsje mei de bril. De kommende tiid sil coach Paul Oosterhof de metoade by de trainingen ek op syn oare spylsters tapasse.


description: De grutte letters dy't sa no en dan opdûke, ride sneon troch Amsterdam. It giet om in publisiteitsstunt fan Merk Fryslân.

title: Love Fryslân makket deitripke nei Amsterdam

maintext:
It is net de earste kear dat de letters op reis gean. Begjin dit jier stiene se yn Grins. Dat rûn net alhiel goed ôf, want se waarden dêr bekladde mei ferve.
Merk Fryslân wol besykje ek by it Museumplein yn Amsterdam te stean. Dat is in knypeach nei de letters I Amsterdam dy't dêr oant begjin desimber stienen. Dy letters binne fuort helle, om't se foar in soad oerlêst fan toeristen soargen.
De Fryske letters bliuwe op in oanhinger stean. Al wurdt der wol besocht oare partijen sa fier te krijen dat Love Fryslân in skoft yn Amsterdam stean bliuwe kin.


description: De ferhuzing nei in nije lokaasje hat in gat slein yn de finansjele reserves.

title: Voedselbank Drachten liedt de needklok om finânsjes

maintext:
Pieter Offringa fan de Voedselbank: "We ha net te min fiedsel, net te min klanten en net te min frijwilligers, mar te min finansjele basis." Dat komt troch in twongen ferhuzing. "Dat hat in behoarlike oanslach west op ús reserves. En om de eksploitaasje rûn te krijen, moatte je jild yn kas ha."
It is noch net sa dat de takomst fan de Voedselbank no al ûnder druk stiet. "Mar we lûke op tiid oan de belle. We moatte aksje ûndernimme." Dat dogge se dus ûnder oare by de gemeente. "We ha by de wethâlder west en in notysje skreaun oan de ried. Dy is frij posityf ûntfongen. Mar we wolle net allinnich dêr ús hân ophâlde. We wolle in klup fan bygelyks 200 bedriuwen byinoar sykje, dy't allegear 100 euro jouwe. Dan ha we in basis fan 20.000 euro it jier. Dy basis ha we no net."
Strukturele oplossing
"As we neat dogge, dan komme we takom jier 23.000 euro tekoart", fertelt Offringa. Sa fier komt it net. "Want wy dogge wol wat. We freegje ek om ekstra stipe by de tsjerken. Dat rint hiel goed, mar it binne gjin strukturele ynkomsten. We wolle ta nei in strukturele basis."


description: Sy hawwe grutte muoite mei de 'kulturele weroriïntaasje' dy't de provinsje Fryslân trochfiere wol

title: Kultuersektor hat grutte muoite mei 'weroriïntaasje' provinsje

maintext:
Yn de nije nota wurdt oan de sektoaren 'toaniel' en 'popmuzyk' prioriteit jûn, wylst oare sektoaren as klassike muzyk, byldzjende keunst en literatuer folle minder omtinken krije. No ynstimme mei de nije nota 'Keunst oan 'e kime' soe betsjutte kinne dat der foar dy sektoaren minder jild beskikber komt, binne kulturele organisaasjes fan betinken.
Soargen
It Noord-Nederlands Orkest is ien fan de organisaasjes dy't him soargen meitsje oer de gefolgen fan de weroriïntaasje. "Fryslân jout no ek al folle minder stipe oan it NNO as Grinslân en Drinte, wylst wy hjir wol faak spylje", seit Piter Zwart fan it NNO. "Ik freegje my ôf wat de weroriïntaasje foar ús of foar klassike muzyk betsjut."
De provinsjale polityk sil woansdeitejûn wiidweidich te set oer de kulturele weroriïntaasje. De publike tribune sit by dy gelegenheid fol. Op de tribune is ek al ien giel heske sinjalearre. Ynsprekker Huub Mous, in ûnôfhinklik kultuerpublisist, sil de steaten yn dizze klaaiïnge tasprekke.


description: De fontein waard ek wol de pimelfontein neamd en luts in soad belangstelling. In protte minsken fine it spitich dat er ferdwynt.

title: Pauperfontein yn Warkum mei grut muzykfeest ûntlede

maintext: Betinker wie Henk de Boer en hy krige in soad stipe. De fontein is makke mei help fan donateurs út hiel Nederlân. Guon kamen sneon del yn Warkum om as betankje in saneamd 'lid' mei te nimmen. Yn de fontein binne 200 pimels ferwurke. Mei in grut muzykfeest is ôfskie naam fan dit kulturele inisjatyf.


description: It diktee gie oer it klimaat en de Alvestêdetocht kaam ek foarby.

title: Nationaal Dictee der Nederlandse Taal: It giet oan!

maintext: It 'Nationaal Dictee der Nederlandse Taal' is sneon, foar it earst op de radio, útstjoerd. Yn in spesjaal programma fan it programma De Taalstaat lies Philip Freriks it diktee foar dat dit jier oer it waar en it klimaat gie. En dêrby gie it ek oer de Alvestêdetocht, skûtsjesilen en fierljeppen.


description: It waard 1-4 yn Zoetermeer. De goals fan de besikers waarden makke troch Janssen, Wurm, Bezak en Ratchford.

title: UNIS Flyers te sterk foar Zoetermeer Panters

maintext:
Nei inkelde dagen folop yn it nijs west te hawwen, wat de sluting fan de iishockeyhal op It Hearrenfean oanbelanget, kamen de Flyers yn Zoetermeer foar it earst op foarsprong. Janssen en Wurm setten de Feansters yn de twadde perioade op 0-2.
Van Rijswijk makke dêrnei al rap de oanslutingstreffer, mar koe net foarkomme dat Bezak der wer 1-3 fan makke. Yn de tredde perioade rûn UNIS Flyers út nei 1-4 troch in goal fan Ratchford. Dêrmei wie de winst foar de Flyers binnen.


description: Hy wit noch net oft er wol meidwaan kin oan de wrâldbekerwedstriden op Thialf, takom wykein.

title: Sven Kramer hat noch hieltyd lêst: "It sil wol in kear goed komme, of net?"

maintext:
"Stadichoan giet it better", sei Kramer tsjin de NOS. Hy is mei syn ploech, Team Jumbo, op trainingskamp yn it Italiaanske Collalbo. "Mar foar in topsporter giet it noait hurd genôch, fansels. It is fallen en opstean. As it in risiko wêze soe om op Thialf oan de start te stean, dan doch ik it net. Giet it wol goed, dan ryd ik wol. Foar my is it alderwichtichste dat ik ein desimber by de NK ôfstannen wer wat kin."
Noch net hiel optimistysk
De teksten fan Kramer yn Collalbo wienen noch net hiel optimistysk. "Besikest om der safolle mooglik rekken me te hâlden, mar úteinlik moatst ek gewoan arbeid leverje om prestaasjes delsette te kinnen. Moatst altyd de juste balâns sjen te finen. Dat is net altyd like maklik." Foarich jier, yn it olympyske seizoen, hie Kramer ek al lêst fan de rêch.


description: "Bij de start hoorde ik dat het er zeven waren. Dus nu acht, dat is wel bijzonder", sei se nei har race.

title: Ireen Wüst nei achtste titel: "Ik wist niet hoeveel ik er had"

maintext:
Yn de training fan freedtemoarn ried De Jong better, sei se sels. "Dat gie hiel goed en dat joech fertrouwen. Mar yn de moarn ride is wol kompleet oars mei no. Ik hoopje gewoan dat ik se sneon op de 3000 meter wol reitsje."
Op dy ôfstân is De Jong de favoryt. "It fielt ek hartstikke goed, mar wolst ek technysk goed ride. Dat moat aanst op it WK ek gebeure, dus dan kin dat better no ek mar."


title: Noch mar ien Michelinstjer yn Fryslân; Élevé rekket stjer kwyt

maintext:
Elevé hie sûnt 2013 in Michelinstjer. Dat wie doe noch foar de eardere Frouckje State yn Ryptsjerk. Doe't dat restaurant feroare yn Elevé en nei it WTC-hotel yn Ljouwert ferhuze, is de stjer ek mei ferhuze.
Allinnich restaurant de Heeren van Harinxma yn hotel Lauswolt yn Beetstersweach krijt foar it fiifde jier op rige in stjer.
Earder waard al bekend dat Jan Gaastra yn 2019 gjin Michelinstjer mear ha woe foar syn restaurant Koriander yn Drachten.


description: It giet om grutte hoemannichten: 140 kilo yn de Wielenpôle en 40 nitraten yn it Julianapark.

title: Plysje Ljouwert nimt fjoerwurk yn beslach

maintext: Ek by it Julianapark naam de plysje fjoerwurk yn beslach. Dêr gie it om fjirtich nitraten. Twa persoanen fan 17 jier binne heard as fertochte.


description: Omrop Fryslân wie ôfrûne wike yn Jordanië om dêr te sjen hoe't it giet mei de mannen en froulju dy't dêr hurd wurkje yn de striid tsjin IS yn Syrië.

title: Yn Jordanië stiet woansdeis in "Blauwe Hap" op it menu

maintext:
Op de basis Snow City, midden yn de woastyn, binne 150 militêren, foar it grutste part fan de fleanbasis Ljouwert. Se wiene yn 2014 it earste detasjemint dat kaam en op 1 jannewaris rint de Nederlânske misje ôf. Ferslachjouwer Hayo Bootsma wie in pear dagen yn Jordanië.
De keuken wurdt rund troch Douwe. Hy is fan oarsprong in marineman en is mei in kollega fan de lânmacht detasjearre by de loftmacht. Sels stiet er ien dei yn de wike yn de keuken, op woansdei: "Ja, ik bin en bliuw in marineman. Dus op woansdei stiet hjir de "Blauwe Hap" op it menu. Goed iten is fan grut belang. Hawwe je de keuken goed op de rit dan is dat goed foar de moraal."
De baas fan de fleanbasis Ljouwert, kolonel Arnoud Stallmann, kaam ek del om bypraat te wurden.


description: De app hâldt by yn hokker sikehûzen yn de omjouwing der bêden beskikber binne. Foaral yn hiele drokke perioaden is dat belangryk.

title: Sikehuzen bringe mei eigen app beskikbere bêden yn kaart

maintext:
By de foarige grypgolf like it derop dat der lanlik in tekoart oan bêden wie, mar dat wie net sa. Der wie gewoan net in goed oersjoch. De Nederlandse Vereniging van Spoedeisende Hulp Artsen wol dêrom ta op in lanlike database dy't byhâldt hokker sikehûzen bêden beskikber hawwe.
Fryske sikehûzen dogge dat dus al. Dokter Erwin ten Hoeve fan sikehûs Tjongerschans op It Hearrenfean wie yn de útstjoering en fertelde oer it gebrek oan oersjoch by de grypgolf fan ferline wike.


description: De eigener fan in stellen fyts seach syn twatsjiller werom op Marktplaats. Nei in proefrit op syn eigen fyts warskôge er de plysje.

title: Eigener sjocht stellen fyts op Marktplaats en makket proefrit

maintext: In fytsedief út Ljouwert (31) is moandei oanholden neidat de eigener fan de stellen fyts de twatsjiller weromseach op Marktplaats. De eigener makke in ôfspraak mei de dief om in proefrit te meitsjen. Under it fytsen wie er der wis fan dat it om syn eigen fyts gie.


description: "It ferhaal fan Punching Up, Punching Down hat in pear eigenaardichheden. Sa is it soms ûndúdlik oft in grap no Up of Down is."

title: Kollum: "Punching Down"

maintext:
Ik makke in screenshot fan de sêne en tekene in rûntsje fan pylken tusken de NOS-microfoan en de fake news-stikker, en sette dat op Twitter. En hoewol't de ynkonsistinsje fan soks wol grappich is, twivele ik letter oft dit wol goeie humor is.
In freondinne fan my hat my ea in komedy-prinsipe útlein: 'always punch up, never punch down'. Koartsein komt it del op nea grapkes meitsje oer minsken dy't in swakkere maatskiplike posysje ha as dysels. En seker net foar it grutte publyk. Grapkes dy't rasistysk binne, oer homo's gean of oer minsken mei in handicap, binne Punching Down, en net okee.
En dus is it ek mar de fraach of grapkes oer 'gele hesjes' op syn plak binne. Hoewol't ik tink dat myn ekonomyske posysje as zzp'er yn 'e kreative sektor net perfoarst better is as dizze groep út de saneamde legere middenklasse, bin ik wol mei in kollum op Omrop Fryslân Radio. In hiel, hiel machtige posysje. Mar sûnder gekheid, ik twivelje dus oft ik dizze foto wol op Twitter sette moatten hie. Sterker noch: kinne we grapkes meitsje oer de 'gele hesjes'.
Mar it ferhaal fan Punching Up, Punching Down hat in pear eigenaardichheden. Sa is it soms ûndúdlik oft in grap no Up of Down is. It sterkste foarbyld is fan begjin dit jier troch René van der Gijp. Gijp sette doe in blonde prûk op syn kop, en ferklearre dat er fan no ôf troch it libben giet as Renate. Dat wie in grappich bedoelde ferwizing nei de Flaamske telefyzjesjoernalist Boudewijn van Spilbeeck, dy't dy wike bekend makke hie fan dan ôf as frou fierder te gean.
Dit liket op Punching Down, om't in tv-kommentator in grapke makket oer in transgender persoan, en transgender persoanen steane no ien kear swakker as Gijp. Mar miskien wurde transgenders troch Gijp-en-dy wol sjoen as ûnderdiel fan it establishment, en omdat it sa 'korrekt' is om pro-transgender te wêzen, sjocht Gijp it miskien sels as in grap oer politike korrektheid. En seker as it dan oer in VTM-sjoernalist giet, dan is it foar hem Punching Up.
En sa is myn Twitterfoto ek ûntstien: trochdat de 'gele hesjes' harren organisearre ha, hoe ûndúdlik dan ek, en dêrmei op tv komme, sterker noch: de Frânske presidint oansette ta maatregels foar de lege ynkommens, binne se in machtige groep wurden. En fielt it harren te kakken sette oer sa'n fake news stikker as Punching Up.
By Gijp yn 'e studio, sa lei heechlearaar kultuursociologie Giselinde Kuipers fan 'e wike yn 'e Volkskrant út, barde noch wat. Johan Derksen, ek oan tafel, en net echt mister subtyl, stuts nei Gijps optreden in ferhaal ôf oer dat hy transgender minsken mar raar fynt. Dat is dochs dreech út te lizzen as Punching Up. Dat is omleech traapje, en seker foar it grutte publyk is dat net okee. Derksen hat der in hantsje fan, want doe't twa jonge fuotbalfans it gebrûk fan 'homo' as skelwurd op de fuotbalfjilden oankaarten by de KNVB, sei Derksen earst dat dit net fatsoenlik is. Om dêrnei de fans hystearyske homootsjes te neamen. Sjoch, dat is Punching Down, en it is in bytsje begrutlik dat sa'n Derksen soks nedich hat.
Mar dêrom moat ik miskien net in grapke twitterje oer in 'geel hesje' dat de NOS fake news neamt. Ek al hat er ûngelyk."


description: Mei it inisjatyf fan D66 wol de gemeente omtinken jaan oan 100 jier kiesrjocht foar froulju.

title: It Hearrenfean? Op 8 maart hjit it doarp in dei 'Vrouwenveen'

maintext:
Dat wol sa omtinken freegje foar it belang fan diversiteit yn de polityk, en de rol fan de frou dêryn yn it bysûnder. De gemeenteried fan It Hearrenfean stimde moandei yn mearderheid yn mei it foarstel.
Takom jier is it 100 jier lyn dat froulju yn Nederlân kiesrjocht krigen, twa jier letter as dat dat foar manlju ynfierd waard. Op inisjatyf fan D66 komt der ek in plan om mei te dwaan oan nasjonale en provinsjale inisjativen om 100 jier kiesrjocht foar froulju út te dragen.


description: Alve manlju kamen by-inoar en betochten in plan om it earder sletten kafee draaiende te hâlden.

title: Frijwilligers fan doarpskafee 's Lands Welvaren yn Wergea wurde eigener

maintext:
"We krije in ûntsettend soad positive feedback. We sjogge noch hieltyd dat it drok is. Dat komt omdat we foar eltsenien wat besykje te organisearjen", seit Jan Willem Sinnema, oansprekpunt foar it doarp. Sa waard der in kuiertocht, in Gooische Bingo en in cantus foar de jongerein organisearre.
Al it jild dat der ynkomt, giet der fuortendaliks wer út, omdat it yn it pân stutsen wurdt. Yn tritich jier is dêr hast neat oan dien. "Elke sint dy't deryn komt, giet der ek wer út. Wy hoopje dat wy it gebou sa gau opknappe kinne", fertelt Adrie Boermans. Hy hâldt him benammen dwaande mei fergunningen en tekenwurk.


description: Net-Amelanners moatte woansdei net op strjitte komme fanwege Sunneklaas.

title: Jan Bruin: "Sunneklaas sit yn it DNA fan 'e Amelanners"

maintext:
In soad minsken op it Amelân binne benaud dat de Sunneklaastradysje gefaar rint as der tefolle toeristen en media op ôf komme en sizze dêrom by foarkar neat tsjin in sjoernalist fan 'e fêste wâl. Dat jildt ek foar offisjele ynstânsjes lykas de gemeente en de plysje. Dy roppe yn koar Sunneklaas 'gjin ferhaal' te finen.
De Amelanner VVV riedt toeristen ôf om woansdei nei it eilân te kommen. It VVV-kantoar, de winkels op it eilân en in soad hotels en restaurants binne ticht. Net-Amelanners dy't dochs op de fearboat stappe, wurde mei in aparte struibrief yn it Nederlânsk en it Dútsk warskôge foar de risiko's dy't minsken rinne dy't har nei fiven dochs op strjitte weagje.


description: De problemen binne yntusken oplost, neffens Vitens waard de steuring feroarsake troch in probleem mei de stroomfoarsjenning.

title: Probleem mei wetterdruk yn Fryslân oplost, gefolch fan stroomsteuring


description: It hjoeddeistige plak yn Snits op bedriuweterrein Houkesloot foldocht om in ferskaat oan redenen eins net mear.

title: Voedselbank Snits is op syk nei in nij plak

maintext: De Voedselbank hat by de gemeente ek om help frege; in hiergarânsje, seit foarsitter Tom Metz fan de Voedselbank. Súdwest-Fryslân jout dy help net, sa is Metz koartlyn dúdlik wurden. Metz: "De wethâlder fan Sosjale Saken seit dat de Voedselbank yn Snits oerstallich is. Ik fyn dat teloarstellend." Hy leit him der ek net by del. Mooglik giet der noch in brief rjochting de gemeenteried.


description: De gemeente De Fryske Marren hat it sjitten mei in kanon ferbean en dat fynt in groep Sint-Nyksters spitich.

title: Stille tocht foar karbidsjitten yn Sint-Nyk: "Hier rust een traditie in ere"

maintext:
Foar de stoet op ried in auto mei in kanon. Op it kanon stie de tekst "Hier rust een traditie in ere". Oanwêzigen leinen in krâns en blommen op it kanon. Ek waard in karbidskot mei in molkbus lost en der waard proast op it kanon.
Grut gemis
Ronnie Gras fan Carbidteam Sint-Nyk is bot teloarsteld dat it kanon net mear brûkt wurde mei. "Ik tink dat it in hiel grut gemis is foar ús doarp en ús jeugd." Yn de stoet rûnen neffens him mear as fyftich minsken mei. "Moai om te sjen dat it safolle minsken wat docht dat it karbidsjitten mei it kanon net mear trochgiet."
De wille is derôf
Karbidsjitte mei molkbussen mei noch wol, mar dat sjocht de karbidploech neffens Gras net sitten: "By ús is de wille der no wol ôf. Yn ferhâlding is dat neat mear wurdich."


title: Drokke dagen foar PostNL; 50 miljoen pakjes moatte besoarge wurde

maintext:
Hieltyd mear webwinkels dogge mei oan ynternasjonale 'events' lykas Black Friday. PostNL ferwachtet dit jier lanlik sa'n 50 miljoen pakjes te besoargjen yn de lêste twa moannen fan dit jier.
"We zitten in de piekperiode van 2018", ljochtet Marcel Flapper fan it postsortearsintrum fan PostNL yn Ljouwert ta. "We zijn met man en macht bezig om alles weg te werken. Je ziet dat mensen steeds meer online bestellen. Normaal verwerken we dagelijks zo'n 30.000 pakjes, nu tikken we elke dag 42.000 pakketten aan."


description: De man hie njonken ynbrekkersark ek drugs yn syn rêchpûde. Hy besocht út te naaien, mar de plysje koe 'm oanhâlde.

title: Plysje hâldt man oan mei ynbrekkersark op 'e rêch

maintext: Doe't de man de plysje seach, besocht er út te naaien. By de Ciprianussteech koe de plysje him dochs noch oanhâlde. De man hie ynbrekkersark en drugs by him. It ark is yn beslach naam. De man hat in proses-ferbaal krigen om't er ynbrekkersark by him hie.


description: Yn 2006 rekke in grutte groep hynders ynsletten troch it wetter. Seis amazônes koene se úteinlik rêde.

title: Marrum krijt kuierpaad om hynsterêding nea te ferjitten

maintext: It kuierpaad dat no iepene is, moat it ferhaal fan de rêdingsaksje libjend hâlde. It is in inisjatyf fan doarpsbelang Marrum Westernijtsjerk, It Fryske Gea en Sense of Place.


description: Yn maart leit Algra syn funksje del. It ferbod op aaisykjen spilet in rol by syn beslissing.

title: Rendert Algra hâldt op as foarsitter fan fûgelwachtersbûn BFVW

maintext:
"It is moai as je as foarman fan in organisaasje hûndert persint achter it belied stean kinne", seit Algra. Hy fynt dat it tiid is foar nij bloed.
"De ôfrûne seis jier wie it aaisykjen altyd prominint yn byld. We wiene der offisjeel foarstanner fan. Yn maart komt der in nij belied. De kâns is grut dat it aaisykjen dêr in minder promininte rol yn krijt."
Der wurdt al jierren net mear aaisocht
Yn 2015 is it aaisykjen ferbean, earst troch de Ried fan Steat, en letter ek troch de provinsje, dy't gjin fergunning ôfjaan woe. Dat begruttet Algra. "Ik bin der wis fan dat it aaisykjen gjin negative ynfloed hat op de ûntwikkeling fan de ljip. It is spitich dat we dêr net mear minsken fan oertsjûgje kind ha."


description: De bestjoerder is mei noch ûnbekende ferwûnings nei it sikehûs brocht.

title: Auto botst op beam yn Sumar, bestjoerder rekket ferwûne

maintext: By in iensidich auto-ûngelok op de Koekoekswei yn Sumar, is de bestjoerder fan de auto ferwûne rekke. De auto rekke sneintejûn troch noch ûnbekende oarsaak fan de dyk en botste op in beam yn de berm.


title: UNIS Flyers spylje yn Ljouwert: "Je eigen plakje hawwe je net"

maintext: De iishockeyers fan de UNIS Flyers spilen freedtejûn foar it earst yn de Alvestêdehal. Fanwege de problemen mei de hal op Thialf moatte de Feansters útwike nei Ljouwert. En dat is fansels wol efkes wenne. Foar it bestjoer fan de Flyers, foar de spilers én foar de fans.


description: Se drigen ferneatige te wurden, mar nei in oprop binne de mear as 1.500 giele blomkoalen rêden. Se binne allegear ferkocht.

title: Giele blomkoalen nei oprop rêden fan ferneatiging

maintext: De Streekboer begûn in aksje om de blomkoalen fan biologyske kweker Krispijn van den Dries te rêden. Se wiene fanwege de giele kleur ôfkard, wylst der fierder neat mis mei wie. De Streekboer die in oprop om de koalen tsjin in legere priis dochs te keapjen en dy aksje hat dus holpen. De Streekboer makke mei de oprop in fûst tsjin it fergriemen fan iten.


description: Hy waard dêr fan 't simmer oppakt, omdat er jierrenlang bern seksueel misbrûkt hat. De man wurke yn Nederlân as bernepsychiater.

title: Sân jier sel foar Makkingeaster dy't bern misbrûkte yn Nepal

maintext:
De man wie as toerist nei Nepal reizge. Hy waard yn juny op syn hotelkeamer yn Katmandû betrape mei in 15-jierrige jonge en waard oppakt. Oan dy arrestaasje wie in ûndersyk fan oardel jier foarôf gien.
De ûndersikers wiene traind troch bernerjochte-organisaasje Terre des Hommes. Dy wurket gear mei in spesjale ôfdieling fan de Nederlânske plysje en mei ferskate organisaasjes yn Azië, mei as doel it bestriden fan seksueel misbrûk fan bern.


description: Fan de Reuzen oant serieuzer nijs; wy sette de meast lêzen artikelen fan omropfryslan.nl op in rige.

title: Wat hat de Friezen dwaande hâlden yn 2018?

maintext:
Hy wie al in winner yn augustus, en no ek yn desimber stekt er mei kop en skouders boppe de rest út: Maarten fan der Weijden. De hast ûnmooglike swimaksje fan de olympysk kampioen, om yn ien kear by alle alve stêden del te swimmen, hat Fryslân bot dwaande hâlden. De liveblog fan syn aksje is fierút it bêst lêzen artikel fan it jier. Mear as 200.000 kear is it artikel oanklikt.
Reuzen, blokkearders en keatsen
In stikje dêrefter folget de liveblog fan de earste dei fan de besite fan de trije Reuzen oan Ljouwert. Minsken hawwe yn tusken de 100.000 en 150.000 kear it liveblog tsjekt om te sjen hoe't it gie mei ûnder oare it treinferkear, de rûte fan de Reuzen en eventuele kalamiteiten (dy't der úteinlik net wiene).


title: Automobilisten meie no mei 130 kilometer oer it knooppunt by De Jouwer

maintext: Automobilisten meie tenei 130 kilometer yn de oere ride by it knooppunt fan De Jouwer. Oant no ta jilde der in maksimumsnelheid fan 90 kilometer yn de oere.


title: FIDEO: It Sportgala en de reade loper

maintext: In grutte Fryske ynbring op it Sportgala fan NOC*NSF en de NOS woansdeitejûn yn Amsterdam. Sa wiene Suzanne Schulting en Epke Zonderland nominearre as Sportfrou en Sportman fan it Jier, mar ek de shorttrackcoach Jeroen Otter hie kâns op in priis. En der wiene noch allegear oare Friezen op de reade loper, lykas shorttrackploechgenoaten Rianne de Vries, Daan Breeuwsma en Dennis Visser. Mar ek Linda, de frou fan Epke Zonderland. Sierk Jan de Haan, de man fan Anna van der Breggen, dy't lykas Schulting nominearre wie. Fierder twa manlju dy't faak entûsjast binne oer Fryslân en Friezen: turnkommentator Hans van Zetten en sjuerylid, swimmer en 'reus' Maarten van der Weijden.


description: Fan krityk op de plannen like wethâlder Van Gelder him neat oan te lûken.

title: Ried Ljouwert botst mei wethâlder oer soarchplan

maintext:
De krityk wie net fan de loft. Benammen ek út de eigen koälysje. PvdA-fraksjefoarsitter Lutz Jacobi wie helder: "It plan moat oanpast wurde." Se wol trije oanpassingen. Sa moat der folle mear sjoen wurde nei wat der yn de wiken en doarpen nedich is oan soarch. Ek wol se dat it kolleezje serieus praten giet mei de soarchoanbieders dy't sein ha mei tinke te wollen oer in alternatyf plan. "Het is tijd om pas op de plaats te maken en de maand januari te nemen om na te denken", sei Jacobi. Se wurdt dêryn stipe troch it grutste part fan de partijen.
De eigen partij fan wethâlder Herwil van Gelder, PAL GroenLinks, is milder. Dochs hat ek Femke Molenaar in soad krityk: "Helder is dat dit wat er nu ligt niet goed genoeg is. We willen alles wat er besproken is terugzien in de volgende fase, dat is begin volgend jaar. Nu is er te weinig voor een goed besluit."


description: "Op in stuit giet yn myn holle in knop om nei de fjochtstân", sei De Jong. "Dat moat ik wat langer útstelle."

title: Antoinette de Jong wer kampioen, mar "ik kin noch folle hurder"

maintext:
De Jong wie freed noch net hielendal tefreden, want doe 'rekke' se se net goed. Dat wie sneon oars. "It fielde alwer in stik better. Doe't ik op it middenterrein stie, fûn ik it kâld, mar dat is allinnich mar goed, want dêr wurdt it iis hurder fan. No rekke ik se ek goed, dus dêr bin ik bliid mei."
It is dus har twadde titel op de ôfstân en der is yn ferliking mei in jier lyn wol wat feroare. "Fielst dat de minsken wat fan dy ferwachtsje, it komt net mear út de loft fallen", seit De Jong. "En ik ferwachtsje ek wat fan mysels."
Tsjinstân nedich
De Jong ried sneon yn har rit al gau fuort fan Esmee Visser. "Ik tocht dat se der miskien wat langer ûndertroch komme soe en dat we der sa in race fan meitsje koene, mar ik wie har nei de earste ronde al kwyt. Dat wie wol spitich." De Jong skrok sels ek in bytsje fan har rappe start. "Ik tocht: shit, ik wol dy lêste twa rûntsjes ek noch hurd ride. Dan ha ik in tsjinstanner nedich, mar dy wie der dus net."
De titel is foar De Jong net genôch. Se wol hurder. "Ik hie hiel graach it baanrekôr werom pakke wollen. Oan de oare kant: krekt boppe de 4 minuten, dat jout ek wol fertrouwen. En ik wit dat it hurder kin, dus moai om mei dat foarútsjoch hurd te trainen nei it EK allround." Dat kampioenskip is fan 11 oant en mei 13 jannewaris yn Collalbo, Italië.


description: Pleatsing foar dy toernoaien is basearre op de prestaasjes op de NK ôfstannen fan dit wykein yn Thialf.

title: Hokker Fryske reedriders meie nei de WK ôfstannen en de EK's sprint en allround?

maintext:
Ploege-efterfolging, massastart en teamsprint
De dielnimmers oan de ploege-efterfolging, massastart en teamsprint op de WK ôfstannen wurde oanwiisd troch de nije bûnscoach Jan Coopmans. Dat docht er op syn lêst op 21 jannewaris.
Friezen op it EK allround
De reedriders koene har dit wykein ek kwalifisearje foar it EK allround fan 11 oant 13 jannewaris yn it Italiaanske Collalbo. By de manlju waard in kombinaasjeklassemint opmakke op basis fan de 1500 en de 5000 meter. Sven Kramer en Douwe de Vries binne de Fryske manlju dy't meidogge oan it EK.
By de froulju gie it kombinaasjeklassemint oer de 1500 en de 3000 meter. Ireen Wüst en Antoinette de Jong meie de Fryske eare heech hâlde.
Friezen op it EK sprint
By de manlju en froulju wie der ek in kombinaasjeklassemint foar pleatsing foar it EK sprint. Dêrby gie it oer de trije bêste riders op de 500 en 1000 meter dit wykein yn Thialf. Letitia de Jong wie de iennige Fryske reedrider dy't dêrby siet.


description: De botsing wie op de paralleldyk fan de Rykwei by Koatstertille. De bestjoerder rekke ferwûne.

title: Auto folslein fernield by frontale botsing mei shovel

maintext:
By de Rykswei (N355) net fier fan Koatstertille is tiisdei oan 'e ein fan 'e middei in auto frontaal op in shovel botst. Dar barde net op de dyk sels, mar op de suteldyk.
De auto rekke total-loss troch de klap. De bestjoerder fan de auto is mei de sike-auto nei it MCL yn Ljouwert brocht. De oarsaak fan it ûngelok is noch ûnbekend.


description: De wittenskiplike biografy giet oer it libben en it wurk fan Feitsma en wurdt skreaun troch Liuwe Westra.

title: Provinsjaal jild foar biografy oer Tony Feitsma

maintext: It Feitsma Fûns krijt 50.000 euro fan de provinsje foar de biografy oer Tony Feitsma, dat skreaun wurdt troch Liuwe Westra. De wittenskiplike biografy giet oer it libben en it wurk fan Feitsma, yn relaasje ta de Fryske taal fan hjoed-de-dei en de Fryske identiteit sa't dy no is. Mei de provinsjale bydrage is de finansiering foar in grut diel klear.


description: Dat waard sneontejûn bekend makke by de Fryske Popawards yn popsintrum Neushoorn yn Ljouwert.

title: Metalband Kjeld wint Bernlefpriis 2018: "In bysûnder eksportprodukt"

maintext: Kjeld sjongt yn it Frysk en is bekend fan nûmers lykas "De tiid hâldt gjin skoft" en "Ivich libben". Dit jier hawwe se optredens hân op festivals as Roadburn en Netherlands Deathfest. Neffens de sjuery is Kjeld in bysûnder eksportprodukt fan de Fryske taal.


description: In soad minsken dy't belutsen binne by de soarch ha krityk. Se ferwite it gemeentebestjoer fan Ljouwert gebrek oan fyzje.

title: Soarchoanbieders sjogge soarchplannen gemeente Ljouwert net sitten

maintext:
Begjin desimber makke it kolleezje de plannen foar dy feroaring fan it saneamde sosjaal domein bekend. It moat derfoar soargje dat yn de takomst in soad jild besparre wurdt. Woansdei waard der yn de Ljouwerter gemeenteried oer praat. Soarchûndernimmers en oare partijen mochten har fyzje jaan op it plan fan it gemeentebestjoer. Fan de njoggentjin ynsprekkers wie mar ien partij posityf.
Soarchalliânsje foar alle soarch
It gemeentebestjoer fan Ljouwert wol dat fan 2020 ôf in soarchalliânsje ferantwurdlik wurdt foar it útfieren fan de soarch. Dêr moat yn gearwurke wurde troch grutte oanbieders. Lytse soarchoanbieders ha it neisjen. Sy kinne har oanbiede as soarte fan ûnderoannimmer, mar op dy foarm is in soad krityk.
Yn in iepen brief oan it gemeentebestjoer nimme de soarchoanbieders ôfstân fan dizze plannen. Se fine dat har kliïnten de dupe wurde. Ek smyt it folle mear administrative rompslomp op en it is mar de fraach oft it goedkeaper wurdt.


description: De 19-jierrige Anna Jouta fan Hallum wurket as au pair yn Australië en makket dêr de waarmste krystdagen ea mei.

title: Friezinne yn de Australyske rekôrwaarmte: "Airco oan, pet op en goed ynsmarre"

maintext: It is ekstreem hjit yn Australië. No binne se dêr wol wend om de krysttiid te fieren as it waarm is, mar op dit momint is it op it hjitste plak 49 graden. Dat is 8 oant 12 graden waarmer as normaal. In rekôr. De 19-jierrige Friezinne Anna Jouta fan Hallum wurket as au pair yn Australië.


description: De 27-jierrige Jouster wûn ienfâldich mei 3-0 yn sets fan Royden Lam út Hong Kong.

title: Noppert wiis mei debút: "Lit elkenien no mar komme"

maintext:
"De winst is binnen, sa is it in geweldich debút", seit in blide Noppert. De Jouster hie it allinne yn de earste leg fan de wedstriid efkes dreech; dêrnei ferlear er gjin leg mear. "Ik wie net iens hiel goed foar myn gefoel, ik die gewoan myn ding."
Twadde ronde
Om't Royden Lam net genôch tsjinstân biede koe, wachtet Noppert sneontemiddei nei alle gedachten in gruttere útdaging. Tsjinstanner yn de twadde ronde is nammentlik Max Hopp út Dútslân.
Noppert: "Ik moat jûn in goeie nacht meitsje, sadat ik moarn wer ekstra skerp bin. Gewoan lekker knalle en dan sjogge we wol wêr't it feestje krekt einiget".


description: Se woene 3.000 euro op helje, mar de organisaasje sit no al op 23.000.

title: Swimestafette foar ALS op It Hearrenfean is in grut sukses

maintext: De aksje is in grut sukses. It jild wurdt ophelle mei in swimestafette dy't sneontejûn plak fine sil. De sponsor fan de swimestafette wie al aktyf foar minsken mei de spiersykte. Dêrom waard dit doel keazen. No't de 23.000 euro al helle is, stelt de feriening har doel by en hopet 25.000 euro op te heljen. De aksje rint noch oant 31 desimber.


description: Read, brún of blond; wy ha der eins gjin idee mear fan wat foar kleur ús skamhier hat. Kroltsjes of styl; Nynke soe it by harsels ek net witte.

title: Kollum: "Lânslipspine"

maintext:
Doe't wy it fuottebadsje ynstapten, seach ik in wat âlder stel sitten fan in jier as santich. Hy hie in handoek om 'e middel, sy siet der pontifikaal yn de bleate kont. En it koe my net ûntgean dat dizze frou noch nea fan harsen of waxen heard hie yn har bikinysône. Begryp my goed, dit is gjin kommentaar. It is inkeld in konklúzje.
Efkes letter kamen wy yn 'e sauna op 'e nij in frou op leeftyd tsjin dy't de boel dêr ûnder lekker de boel liet. Goh, tocht ik, soe dat echt in generaasje-ding wêze? Dat wy as generaasje X perfoarst alles sa koart en glêd mooglik ha wolle, wylst it de generaasje foar ús en dêr wer foar hielendal neat skele kin.
Ik ha der yn de sauna in lyts ûndersykje op los litten en de konklúzje is dat minsken boppe de fyftich alteast, sa skat ik se ûngefear yn - har net mear stoare oan skamhier. En hiel earlik: ik jou se grut gelyk. Sterker noch, eins soene wy dat ek dwaan moatte. Dat gedoch mei skearen alle dagen; hâld der mei op.
Want lit ús earlik wêze: sa'n skamgebiet as in famke fan fyftjin makket ús der wier net jonger op. It is eins in bytsje beskamjend, om mei tritich plus noch te tinken dat alles dêr ûnder keal wêze moat. En wat noch folle sneuer is: wy sjogge der no allegear presys itselde út.
Jantien de Boer hat it oer 'lânskipspine'. Dêrmei bedoelt se dat it lânskip tsjintwurdich oeral itselde is. It is in 'eenheidsworst' wurden, mei stikken greide as in grien biljart lekken, sa perfekt. No, dat is mei skamhier eins krekt sa. Wy meane it der massaal ôf, wêrtroch't der in krekt like saai lânskip oerbliuwt. Gjin ferdwaalde reidpôltsjes of in leaf boskjes hjir en dêr; nee, it is in keale bedoening yn ús persoanlike plasdrasgebiet.
Read, brún of blond; ik ha der eins gjin idee mear fan wat foar kleur myn skamhier hat. Kroltsjes of styl; ik soe it dy net fertelle kinne. Sadree't der fan dy jokkerige stoppels boppe it meanfjild útkomme, mean ik de boel der wer ôf. Mar wêrom? Wêrom binne wy net grutsk op dat prûkje hier?
Fansels, it moat net in pûde Javaanske Jongens wêze dy't dêr ûnder dyn nâle omheech groeit. Mar gewoan in fersoarge boskje; dat moat dochs kinne? It is per slot fan rekken noch winter ek. Dus by dizze in oprop. Litte wy froulju fan generaasje X mei ús allen wat dwaan oan dizze 'lânslipspine'. Lit ús wer grutsk wêze op it 'natuurschoon' dêr ûnder."


description: Yn it Abe Lenstrastadion waard it 3-1. De fideoskiedsrjochter hie in haadrol yn de wedstriid.

title: Hearrenfean pakt tsjin Fortuna de earste thúsoerwinning fan it seizoen

maintext:
Al nei twa minuten spyljen waard in doelpunt fan Hearrenfean ôfkard. Arber Zeneli hie de bal yn it doel fan Fortuna krigen, mar it doelpunt telde net omdat er bûtenspul stie. Pas op slach fan rêst koe oanfierder Daniel Høegh skoare foar Hearrenfean. Mei in kopbal, út in hoekskop.
Direkt nei it begjin fan de twadde helte gong de bal op de stip. Arber Zeneli waard tsjin de grûn wurke yn it strafskopgebiet. Hy gong sels achter de bal stean, en soarge sa foar de 2-0. Flak dêrop skoarde Finn Stokkers foar Fortuna. Pelle van Amersfoort bepaalde de einstân op 3-1.
Nei ôfrin sei Van Amersfoort dat er by dat doelpunt it foardiel fan de twifel krigen fan de skiedsrjochter. "Ik kan je vertellen dat ik heel blij ben met mijn goal."


description: Der komt in park en by it stasjon in transferium, dêr't minsken maklik oerstappe kinne fan de auto op it iepenbier ferfier.

title: Werynrjochting Feanwâlden mei park en transferium kin los

maintext:
Earder waard de Suderwei al ynrjochte as doarpsleane. Dit is mooglik no't it trochgeand ferkear net langer troch it doarp hoecht te riden, mar de Sintrale As brûke kin. De Rûnwei ferdwynt, sadat tusken it doarp en it stasjon in romte ûntstiet dêr't in park mei kuierrûtes en boartersplakken komt.
Lâns it spoar wurdt in nije dyk oanlein, dy't oanslút op de trochgeande dyk nei Dokkum. It Stasjonsgebiet wurdt ynrjochte as transferium, mei in oersichtlik busplatfoarm en genôch parkearplakken. Der komt ek in toeristysk oerstappunt.


description: De bussen steane yn Noardeast-Fryslân faak foar neat te wachtsjen by in halte.

title: CU wol witte wêrom't minsken net opdage nei bestellen Belbus

maintext:
Yn de earste helte fan 2018 binne de kosten fan de busritten om neat oprûn ta 6.000 euro. In protte jild, neffens de ChristenUnie. De saneamde Opstapper is, sa seit de partij, boppedat al in djoere iepenbier ferfier-foarsjenning fan de provinsje. In mooglike oarsaak is dat de bussen net goed werkend wurde.
De ferfierssintrale nimt fertragingen fan de boat fan It Amelân as ien fan de oarsaken. Dat ferbaast de ChristenUnie. Steatelid Ynze de Boer: "Ast belle wurdst om minsken fan de boat te heljen, dan rydst dochs net fuort foardat de boat der is?" Hy wol witte wat de oarsaak fan de problemen is en wat deroan dien wurde kin.


description: "Kom maar op! It giet oan", sei Sanne Verhoef in jier lyn. Se wenne doe krekt yn har nije hûs. In jier letter sit se hielendal op har plak.

title: Hoe is it no mei Sanne Verhoef fan it lotterijhûs fan VV Ouwe Syl?

maintext:
VV Ouwe Syl wachtet
Krekt as Sanne wachtet it doarp ek noch hieltyd. Yn harren gefal op de keunstgersfjilden en in nij sporthûs. It fuotbalterrein is eigendom fan de gemeente. En om't it doarp krekt ûnderdiel wurden is fan de nije gemeente Waadhoeke, moatte der earst noch offisjele ôfspraken makke wurde.
"De gemeente heeft het sportbeleid nog niet op de rit en daarom duurt het langer om ons plan goed te keuren", seit Natascha van der Laan, foarsitter fan de fuotbalklup. De kosten fan dit plan binne 1,2 miljoen euro. Dêrfan sil VV Ouwe Syl 350.000 euro finansiere. It doarp kin dêrmei 25 prosint fan de kosten sels bydrage. "We hebben op een ludieke wijze geld weten binnen te halen", fertelt Van der Laan.
It plan wurdt tiisdeitejûn yn de ried behannele en dat is spannend, fynt Van der Laan. "Ik probeer positief te blijven, maar ik weet echt niet wat er uitkomt. We zijn redelijk gespannen."


description: Doe't de brânwacht oankaam sloegen de flammen út it skip.

title: Brânwacht yn aksje foar brân op in boat yn Koatstertille

maintext: De brânwacht krige de melding fan de brân om tweintich oer ienen. De boat lei yn it wetter by de Mounestrjitte. Doe't de brânwacht te plak kaam sloegen de flammen út de boat. Oer de oarsaak fan de brân is neat bekend. It fjoer koe rap útmakke wurde.


description: "Lyksa is it in moanne dy't stiif stiet fan tradysjes. Ien fan dy nije tradysjes is it deadzjen fan minsken op krystmerken."

title: Kollum: "Skaf de krystdagen mar ôf"

maintext:
Lyksa is it in moanne dy't stiif stiet fan tradysjes. Guon dêrfan lizze bleat foar feroaringen, oaren komme derby. Ien fan dy nije tradysjes is it deadzjen fan minsken op krystmerken. Foarige wike wie dat yn Straatsburg wer it gefal. En it rare is dat it begjint te wennen. Je hearre der net mear frjemd fan op. Al dat geweld begjint ôf te stompen. Wy lêze it yn de app, sjogge it op 'e telefyzje, sizze tsjininoar hoe slim oft it is en gean oer ta de oarder fan 'e dei. Oanslaggen op krystmerken hearre derby as oaljekoeken by âld en nij, as omke Sjoerd dy't oan 'e ein fan earste krystdei mei in ôfwasktobke op bêd giet en as it skânsspringen op 1 jannewaris yn Garmisch-Partenkirchen.
Faak is dat geweld religieus ynspirearre. Yn it gefal fan de Francomarokkaan Chérif C. kinst dy dat trouwens ôffreegje. Hy rôp fan Allahu Akbar, skynde yn de finzenis radikalisearre te wêzen, mar wie foar dy koarte perioade al in agressive, kriminele kloatsek dy't 27 kear feroardiele wurden wie foar ûnder oaren ynbrekken en it brûken fan geweld. Syn oannommen ekstremisme liket dêrmei earder in ferlechje foar it samar deadzjen fan minsken, as in troch de jihad ynspirearre died.
Likegoed begjint dy oars sa smûke desimbermoanne te suchtsjen ûnder it gewicht fan religy. Of de útwaaksen dêrfan. Sa hie de Rotterdamske akteur Nasrdin Dchar yn al syn ûnskuld in foto makke fan de krystbeam dy't er optuge hie. Mei de tekst 'I love Christmas' dêrby. Hy stie der yn in tradisjoneel gewaad, de Djellaba, neist, want Nasrdin Dchar is in moslim. Nei't er dy foto online setten hie, bruts de pleuris út. 'De grutste sûnde yn de islam', sei ien fan de broeders, in oar rôp dat er 'opkankerje' moast en wer in oar neamde him in 'ûnleauwige kankerhûn'. Sels syn âlden waarden yn de shitstoarm behelle.
Al dy haat en ferwinskingen waarden oer him útstoart om't er as moslim gjin krystdagen heart te fieren. De akteur reagearre op Instagram op alle kommoasje. Hy sei dat er, doe't er yn syn Djelleba dwaande wie om de krystbeam op te tugen, him betocht dat dêr skjintme yn siet. Want wat er seach wie hoe't ferskillende wrâlden ien waarden. Syn gesin. Marokkaansk, Nederlânsk, Yndonesysk, Islamitysk en Westersk. Alles yn ien. En dat se as gesin dêrfan leare en genietsje koene. Men soe sizze: mear krysttiid as dat wurdt it net. Dochs smiet dat ultime teken fan yntegraasje allinne haat en deadlike sykten op.
Hawar, as tradysjes bleat lizze foar feroaringen moatte wy miskien de krystdagen sa't wy dy no kenne ôfskaffe, en ferfange troch it Joelfeest, de Wintersinnekear. In feest fan tolve dagen, dêr't de koartste dei de wichtichste fan is. Dan kinne de beam en de ljochtsjes bliuwe, mar ferfalle de eastersk-religieuze konnotaasjes. Ein goed, al goed. Ik winskje jimme allegearre hiele goede Júldagen ta."


description: De partij is kritysk oer de gong fan saken by de kampanje om Tesla nei Nederlân te heljen. Se hie earder ynformearre wêze wollen.

title: FNP stelt fragen oer kommunikaasje fan problemen by TopDutch

maintext:
"Dy ynterne strideraasje is yn de simmer begûn", seit FNP-Steatelid Sybren Posthumus. "Dêrnei is dat eskalearre." It giet tusken de fjouwer partijen dy't mei inoar 1,35 miljoen euro krigen hiene. Yn de diskusje stiet it Grinzer reklameburo Initio oan de iene kant en trije oare partijen oan de oare kant, wêrûnder it Fryske ynternetburo TRES. Dat docht ek bliken út ûndersyk fan RTV Noord. Posthumus: "Dy problemen binne yn july kenber makke, mar pas heal oktober hat der in earste petear west mei de buro's."
"De Provinsjale Steaten fan Fryslân ha oant no ta noch gjin inkele ynformaasje krigen oer dy problemen", seit Posthumus. Mei dêrom stelt syn partij no fragen.
"Is dat jild ferbrând?"
Boppedat liket it der neffens de FNP net op dat it TopDutch slagget om Tesla nei Noard-Nederlân te krijen. "De earste sinjalen wize derop dat Tesla kiest fan in fabryk yn Dútslân of Frankryk." TopDutch hie 1,35 miljoen euro krigen foar de kampanje. "Wy begripe dat dêr no hast 600.000 euro fan útjûn is", seit Posthumus. "Is dat jild ferbrând?"
De FNP wol ek witte oft Fryslân profitearre hat fan de kampanje. "It is ek net sa dat oare bedriuwen hjir nei takommen binne."


description: Neffens Roy Postma fan D66 yn de gemeente sil ferantwurdlik wethâlder Eric ter Keurs him no foarearst rjochtsje op Drachten.

title: Ried Smellingerlân "sit boppe-op" nije lokaasje foar weinwenplakken

maintext:
Roy Postma fan D66 yn Smellingerlân is bliid dat der lang om let aksje ûndernaam wurdt. De fraksje rôp de ried moandei al op om no einliks de plakken oan te wizen. "De wenweinbewenners ha no einlik krigen dêr't se allegear foar striden ha." Postma hat der alle fertrouwen yn dat it no goed komt.
"Dizze ried sit der boppe-op. Net allinne D66, mar ek alle oare partijen. We hâlde de wethâlder skerp en foar de simmer moat it allegear regele wêze." Neffens Postma sil wethâlder Eric ter Keurs him foar it nije wenweinkamp yn earste ynstânsje foaral op Drachten rjochtsje. "Hy hat ek sein dat dêr syn prioriteit leit."
Boppedat wurdt Drachtsterkompenije, dêr't earder al in wenweinkamp wie, ûndersocht as mooglike lokaasje. Neffens Postma is dêr yn prinsipe ek grien ljocht foar, mar moat der earst besjoen wurde wat dêr yn it ferline oan de hân wie. "Is der miskien fersmoarge grûn, moatte der noch wat oanpassingen yn de omjouwing wêze? Dat sil kommende tiid noch dúdlik wurde neffens ús."


description: "It baaske kin dan rêstich in rûntsje, mei it foar fjoerwurk bange hûntsje." Dat moat dan tusken 22.00 en 22.30 oere.

title: Oprop yn Eastermar: fjoerwurkskoft op âldjiersjûn foar de hûnen

maintext:
Se roppe - mei in rymke - op om tusken 22.00 en 22.30 oere even gjin fjoerwurk ôf te stekken. Dan ha de hûne-eigeners in healoerke om har hûnen út te litten. "It baaske kin dan rêstich in rûntsje, mei it foar fjoerwurk bange hûntsje", stiet yn de oprop.
It is net foar it earst dat hûnebazen yn Eastermar sa'n oprop dogge.


description: Foar it earst sûnt 2005 waarden op in rûte fan sa'n 40 kilometer ferskate pleatsen en oare gebouwen ferljochte.

title: Lange files op It Bilt: nei jierren wer ljocht yn de tsjusterens

maintext: Eartiids wie it in tradysje, mar yn 2005 waard de rûte foar it lêst riden. No woe in organisaasje der nij libben yn blaze, om it goede jier fan Kulturele Haadstêd te fieren. En mei grut sukses. Arjen Hoogland, foarsitter fan de organisaasje: "We hiene sa'n 750 auto's ferwachte. Der ha wol 1000 west hjoed. It is prachtich!"


description: Mar al mei al is de Fryske reedrider tefreden oer hoe't it fysyk no mei him giet. Hy waard snein tredde op de 5 kilometer.

title: Sven Kramer: "As ik moarn myn fiters net dwaan kin, dan rin ik wol op bleate fuotten"

maintext:
Kramer moast de ôfrûne wedstriden oan him foarby gean litte fanwege in slepende blessuere oan 'e rêch. Dochs fernuveret it him net dat er no yn Thialf wer sa goed ried. "Ik kin wol aardich ride, dus dêr twivelje ik net oan. Mar it moat even op syn plak falle. No hoopje ik dat ik dizze line trochlûke kin nei oer twa wiken." Dan is it NK ôfstannen, ek op Thialf. Dêr kinne de riders har pleatse foar it WK ôfstannen fan febrewaris yn Inzell.
De fraach is noch even hoe't Kramer him in dei letter fielt. "Dêr giet it om." Hat er dan noch lest fan dizze ynspanning? Earder sei Kramer alris dat er troch de pine de fiters fan de skuon net iens dwaan koe. "Dan rinne we moarn op bleate fuotten troch it hûs!"


description: Der wurdt rein en hurde wyn ferwachte. De organisaasje fan de Zoutsloter Kerstmarkt wol gjin risiko's nimme.

title: Krystmerk Harns giet oer fanwege minne waarsfoarsizzing

maintext: De Zoutsloter Kerstmarkt yn Harns giet no sneon net troch. De waarsferwachting is te min, meldt de organisaasje. Dy hat mei waarman Piet Paulusma oerlein. Foar sneon wurdt in wynkrêft sân mei útsjitters nei krêft acht of njoggen ferwachte. En der wurde stevige buien foarsein. Foar de organisaasje fan de Harnzer krystmerk is dy kombinaasje in feilichheidssrisiko.


description: De lotting wie tiisdei yn de kantine fan SC Genemuiden. Der komme yn totaal alve Fryske ploegen yn aksje yn de tredde ronde.

title: Trije Fryske derby's yn tredde ronde distriktsbeker

maintext:
De sneonsploech fan Snits Wyt Swart spilet thús tsjin BCV en in oare Fryske derby is SDS tsjin SC Twizel. Ek Drachtster Boys moat tsjin in Fryske tsjinstanner, mar sy witte noch net tsjin wa. Dat wurdt Harkemase Boys 2 of Be Quick Dokkum.. Dy ploegen spylje takom sneon noch tsjininoar yn in tuskenronde.
De heechst spyljende Fryske ploech yn it bekertoernoai is Bûtenpost. De sneonshaadklasser moat yn de tredde ronde tsjin sneinshaadklasser Achilles 1894.


description: Yn de rige 'In Iepen Hert' folgje wy pasjint Klaas van der Meer, sjirurch John Bol Raap en ferpleechkundige Eelkje Strikwerda.

title: Unike bylden: Omrop Fryslân sjocht mei by in iepen hertoperaasje

maintext:
In goed wurkjende keten
In operaasje docht in sjirurch net allinnich, seit John. "De hele keten moet goed zijn. Niet alleen de chirurg, maar ook de verpleging, intensive care en de anesthesie. Iedereen heeft zijn eigen rol in de operatie en dat werkt alleen als iedereen elkaar kan aanspreken op momenten dat het minder goed gaat."
Dêrom folget Omrop Fryslân ek Eelkje Strikwerda. As ferpleechkundige is se in soarte fan regisseur fan de soarch rûnom in pasjint. Wat de pasjint oan soarch nedich hat, wat it ek is, regelet Eelkje. Yn july ferline jier is Eelkje ôfstudearre. "En fan it begjin ôf oan hat it hert letterlik in plakje yn myn hert krigen. It is sa'n wichtich orgaan, dat yn ferbining stiet mei it hiele lichem. Dat fyn ik sa bysûnder."


description: It Leger des Heils hie yn it wyksintrum De Kouwe yn Drachten in waarm miel taret. Tsientallen minsken skoden oan.

title: Krystmiel by it Leger des Heils tsjin iensumens: "Sa komme we der nochris út"

maintext: Minsken dy't harren dizze feestdagen iensum fiele, koene moandei yn Drachten mei syn allen ite. It Leger des Heils hie yn it wyksintrum De Kouwe oan de Vogelweide in waarm miel taret. Tsientallen minsken skoden oan. Neffens it Leger des Heils is iensumens in grut probleem: "Minsken komme somtiden dagen harren hûs net út. Of om't se dat net doare, of om't der gjin jild is, of om't se it betrouwen yn de meiminske en maatskippij kwytrekke binne."


description: Tsjin Max Hopp út Dútslân ferlear de 27-jierrige darter mei 3-0 yn sets.

title: Noppert rom ûnderút yn twadde ronde WK nei miste dûbels

maintext:
Yn de earste set begûn de Jouster lykas freed senuwêftich. Hopp skoarde better as Noppert en smiet syn dûbels út. Sûnder in leg te winnen ferlear Danny Noppert de earste set. Ek yn de folgjende set woe it mar net foar de Fries. Kânsen wiene der wol en Noppert smiet hast noch in 9-darter; op de achtste dart gie it mis. Dochs gie ek de twadde set mei 3-1 nei de Dútser.
Setdart mis foar Noppert
Yn de lêste set krige Noppert op 2-2 de kâns der noch in wedstriid fan te meitsjen. De Jouster krige twa darts op dûbel 16, mar miste. Hopp pakte fia dûbel 18 de wedstriid en giet troch nei de tredde ronde. Dêryn treft er Nederlanner Michael van Gerwen of Alan Tabern.


description: In nije wize fan gearkommen moat derfoar soargje dat de ynwenners fan De Frsyke Marren mear belutsen wurde by de polityk.

title: Kom net nei de gemeente, de gemeente komt nei jo!

maintext:
It idee foar de nije wize fan gearkommen is ôfsjoen fan ferskate oare gemeenterieden. Sa wurdt der op inselde wize wurke yn Meppel, mar ek foar in part yn Smellingerlân. "We hawwe by ferskate gemeenten del west om te sjen wat foar ús wurket." sa seit foarsitter Matthijs Sikkes-Van den Berg fan de wurkgroep dy't de nije wurkwize betocht hat.
"We woene it benammen dúdliker meitsje foar de ynwenners, wat der no krekt bard yn de gemeenteried, mar ek woene we wat mear echt yn petear reitsje. Yn de âlde situaasje koene minsken wol ynsprekke yn de kommisjegearkomsten, mar dat wie allegearre hiel formeel. It moat wat losser."


description: By it ûngelok kaam de 10-jierrige Yrsa de Bruin om it libben en rekken fiif oare bern ferwûne.

title: Jildboete easke tsjin SC Twizel yn dug-outdrama

maintext: Justysje hat tongersdei in jildboete fan 10.000 euro easke yn de rjochtsaak oer it drama mei de dug-out by SC Twizel. Fan de jildboete is de helte ûnder betingst, mei in proeftiid fan twa jier. By it drama yn 2014 kaam de 10-jierrige Yrsa de Bruin om it libben en rekken fiif oare bern ferwûne.


description: "Dit is een keuze op gevoel, ik vind het gewoon mooi hier. Ik heb het naar mijn zin, met de poten in de klei."

title: Tieme Klompe bliuwt in jier langer trainer by de Harkemase Boys

maintext:
"Dit is een keuze op gevoel," seit Klompe, "ik vind het gewoon mooi hier. Ik heb het naar mijn zin, met de poten in de klei." Klompe is no oan syn earste jier dwaande by Harkemase Boys. Mei dy klup stiet er op it fyfde plak yn de tredde difyzje.
De klup is wiis mei it beslút fan Klompe. "De gearwurking mei Tieme is hiel noflik", seit Harkemase Boys-foarsitter Albertus Boonstra. "Hy past hjir goed. Net allinnich as trainer, mar ek as persoan."
Tieme Klompe is 42 jier âld. Hy wie earder aktyf as profspiler foar SC Hearrenfean. Dêr hat er acht jier lang ferdigener west.


description: De auto bedarre yn de sleat, de bestjoerder koe sels út de auto komme.

title: Auto slacht oer de kop by Olterterp

maintext:
De automobilist is neisjoen troch de ambulânsemeiwurkers, hy is net ferwûne rekke. De bestjoerder moast ek blaze en is troch de plysje meinaam. It is net bekend wat út de blaastest kaam.
De auto fan de man hat foarse skea en is troch in berger ophelle De dyk wie by it ûngelok foar in part ôfsletten troch de plysje.


description: It wurdt hieltyd drokker mei bestelbuskes yn wenwiken, om't minsken mear en mear bestelle fia ynternet.

title: Mear koeriers, mear ûngelokken: "Moast eagen foar en achter yn 'e holle hawwe"

maintext: Neffens VVN ride de sjauffeurs faak te hurd yn wenwiken en 30-kilometersônes, mar ek foutparkeare en oare misstannen komme faker foar. Pakketbesoargers besykje wol om minder te riden troch bettere planning en mear ôfhelpunten te organisearjen, sadat net elk pakje by de klant thús brocht hoecht te wurden. As klanten mear kieze foar it opheljen fan bestellingen by in ôfhelpunt, dan kinne koeriers minder kilometers ride. Dat is ek noch better foar it miljeu.


description: It jild is byinoar brocht troch rûntsjes te reedriden yn de Elfstedenhal yn Ljouwert. Ek binne der tal fan losse donaasjes binnenkaam.

title: Reade Krús Fryslân sammelet goed 5500 euro yn foar Serious Request

maintext:
Wethâlder Friso Douwstra fan Ljouwert makke moandeitemiddei it eksakte bedrach fan 5234,64 euro bekend yn de reedridershal. Op it lêste momint koe dêr noch 300 euro by opteld wurde.
Nije opset Serious Request
De aksje foar Serious Request is dit jier oars as oars. Sa is der bygelyks gjin glêzen hûs der't dj's opsletten sitte sûnder iten. De opbringst rûn de lêste jierren werom en der kaam hieltyd mear krityk. Sa soe der allinnich mar omtinken wêze foar problemen yn it bûtenlân.
De opset is dêrom bot feroare. Der binne dit jier trije goede doelen dêr't jild foar ophelle wurdt: reanimaasjekursussen yn Nederlân, needhelp by rampen en beskerming tsjin natuergeweld. De bekendmakking fan de lanlike opbringst is moandeitejûn yn Utrecht.


description: Nei't in 49-jierrige man in meiwurkster fan in ynstelling yn Ljouwert mei de dea bedrige hie, hat de plysje de man oanhâlden.

title: Plysje hellet bedriger meiwurkster Ljouwerter ynstelling fan de strjitte

maintext: De plysje yn Ljouwert hat moandei in 49-jierrige man oanhâlden, nei't dy in meiwurkster fan in ynstelling oan de Oldegalileën mei de dea bedrige hie.


description: De Oerûguayaanske Matias Jones traint de kommende wike mei by SC Cambuur. De oanfaller spile yn it ferline ûnder oaren by FC Grins.

title: Oerûguayaan traint mei by SC Cambuur

maintext:
Op it momint stiet Jones ûnder kontrakt by Atletico River Plate yn syn thúslân. Mar, om't Jones in Nederlânske frou hat is er no yn it lân. Hy hat by Cambuur frege oft er meitraine kin oant en mei de winterstop om op kondysje te bliuwen.
Tusken 2010 en 2013 spile Jones by FC Grins. Ek waard er noch ferhierd oan FC Emmen, mar in grut sukses waard it ferbliuw fan Jones yn Nederlân net. Hy makke mar ien goal.


description: Hoekstra hat it Frysk Fanfare Orkest 35 jier ferlyn opjochte. Hy is dirigint by it orkest.

title: Jouke Hoekstra riddere op jubileum Frysk Fanfare Orkest

maintext:
Dirigint Jouke Hoekstra fan it Frysk Fanfare Orkest is sneontejûn riddere op it jubileum fan it orkest. Hy waard beneamd ta offisier yn de oarder fan Oranje Nassau.
Hoekstra hat it Frysk Fanfare Orkest 35 jier ferlyn oprjochte. Fanwege it jubileum wie der sneon in galakonsert. Yn dy 35 jier hat Hoekstra altyd wer op syk west nei fernijing yn útfiering, besetting, komposysjes en gearwurking, sa stiet te lêzen op de site fan it Frysk Fanfare Orkest. It FFO hat tal fan bysûndere konserten jûn yn binnen- en bûtenlân.


description: It eardere boartersparadys en doch-sintrum gie ferline jier ticht, om't de ûnderhâldskosten te heech wiene.

title: Soad belangstelling foar ynboel fan Aeolus yn Seisbierrum

maintext:
"Der is no wol aardich wat belangstelling", seit Pieter van der Schoot. Hy is ien fan de minsken dy't it materiaal opkocht hat en no fia in online-feiling fan de hân docht.
"De online-feiling rint al twa wiken en út 29 lannen wei wurdt der bean. Alles wat los en fêst sit, kin op bean wurde. By it guod sit ûnder oare in ballebak, apekoai, mar ek alle hoarekaguod giet fuort."


description: De 80.000 euro komt fan it Prins Bernhard Cultuurfonds Fryslân. Sa krijt de Afûk twatûzen euro foar de publikaasje fan it stripboek.

title: Jild foar in ferskaat oan Fryske kultuer- en natuerprojekten

maintext: It Prins Bernhard Cultuurfonds Fryslân jout goed 80.000 euro subsydzje oan 33 kultuer- en natuerprojekten yn de provinsje. Sa krijt de Afûk twatûzen euro foar de publikaasje fan it stripboek 'Fete' troch striptekener Skelte Braaksma. It is in stripferhaal oer de striid tusken de Skieringers en de Fetkeapers yn de midsiuwen, mei de Fryske frijheid as belangrykste ynset.


description: Wat fine Friezen fan in fjoerwurkferbod? En wat dogge de Fryske gemeenten oan de oerlêst?

title: Wol of net fjoerwurkferbod yn Fryske gemeenten

maintext:
Fjoerwurkfrije sônes
Ut ûndersyk fan Omrop Fryslân docht bliken dat fiif fan de santjin Fryske gemeenten in fjoerwurkfrije sône hawwe of hawwe wolle yn de gemeente. It giet om in monumintale mûne op Skylge, in bernebuorkerij op Skiermûntseach, fersoargingstehuzen yn Ljouwert en it multyfuksjoneel sintrum op Skylge.
"Het is sinds enkele jaren dat het in een cirkel rondom MFC Het Vierkant en de flat met veelal oudere inwoners daar tegenover verboden is om vuurwerk af te steken. Dit zorgt in elk geval voor rust bij een flat met veelal oudere bewoners", seit in wurdfierder fan de gemeente Skylge.
Ek yn Ljouwert wurdt foaral tocht oan de alderein. "In Leeuwarden geldt bij verzorgingshuizen Erasmushiem, De Hofwijck, en Greunshiem een vuurwerkvrije zone", seit in wurdfierder fan de gemeente Ljouwert. Dizze gemeente hat dit jier itselde fjoerwurkbelied as de foargeande jierren.
"Er is ook overwogen vuurwerkvrije zones in te stellen op plekken waar veel overlastmeldingen zijn, maar dat blijkt niet nodig."


title: De krystdagen komme der wer oan en dus hawwe slachters it drok

maintext:
Read fleis en wyld binne faak de yngrediïnten fan it krystmiel. En fansels de rollade. By slachter Schreiber yn Ferwert ha se it der ek drok mei. Yn de wike foar de krystdagen is it foaral drok mei pakketten foar bygelyks bedriuwen. Relaasjegeskinken wurde dan makke.
Wyld slachtsje se net sels. Dêrfoar hat de slachter gjin fergunning. Dat wurdt by de poelier weihelle. Oar fleis fan kij, boargen en skiep komt wol fan de eigen slacht.
De trend is de lêste jierren wol hieltyd mear duorsum fleis dat net bewurke is. Fan de biologyske boer of wyld lykas hert, hazze en goes. Schreiber hellet it wyld by jagers út de omjouwing wei. Je hoege it net fan fier te heljen fynt hy.
Op dit stuit wurde yn de Oostvaardersplassen in hiel soad herten deasketten. In grut part dêrfan komt by de poelier. Fan ien hert kin kinne sa'n 100 gesinnen ite, neffens Schreiber.


description: De winner fan de wedstriid fan woansdei pleatst him foar de kwartfinale fan de KNVB-beker.

title: Olde Riekerink wol noch neat kwyt oer opstelling tsjin ODIN'59

maintext:
Dat it tsjin amateurklups net altyd maklik is, ûnderfûn Hearrenfean yn de foarige ronden. "Wat dat betreft hebben we twee waarschuwingsschoten gehad", seit Olde Riekerink. "Daar zijn we niet zomaar overheen gelopen."
ODIN stunte tsjin Emmen
Boppedat hat ODIN'59 yn de foarige ronde foar in stunt soarge, troch FC Emmen út te skeakeljen. Olde Riekerink hat dy wedstriid ek sjoen. "Het is een ploeg die heel compact kan spelen. Ze hebben fysieke kracht. we weten ongeveer wat ons te wachten staat. Maar Emmen had de wedstrijd al eerder af kunnen maken."
Hoe moat Hearrenfean de ploech út Heemskerk oanpakke? Olde Riekerink: "Tegen dit soort ploegen moet je een aantal basisprincipes hanteren: goed breed houden, snel de bal laten gaan, snel in de omschakeling zijn."
Neat kwyt oer opstelling
Oft Olde Riekerink wizigingen trochfiert yn syn basis, woe er dus noch net sizze. Dus it is ek noch net bekend oft Pelle van Amersfoort spilet tsjin de klup dêr't er in oantal freonen spyljen hat. Van Amersfoort komt út Heemskerk.
Wol wis is dat Olde Riekerink in pear spilers mist. Daniel Høegh en Mitchell van Bergen ha wat lêst en binne noch fraachtekens. Dave Bulthuis is der yn alle gefallen net by. Hy spilet foar de winterstop net wer.
Alde bekende foar Olde Riekerink
By ODIN'59, dat by de Fryske klups Harkemase Boys en ONS Snits yn de kompetysje sit, is Richard Plug de trainer. Dat is gjin ûnbekende fan Olde Riekerink. Beiden ha se yn it ferline by Telstar spile.
Wedstriid is yn Velsen
De wedstriid wurdt trouwens net yn Heemskerk spile. De ljochtynstallaasje op it sportpark fan ODIN'59 is net goed genôch en dêrom wurdt útwykt nei it stadion fan Telstar yn Velsen.
De boargemaster fan dy gemeente drige earder de wedstriid net trochgean te litten, omdat der mooglik te min ferkearsregelders wêze soene. En dy binne wol nedich, omdat Youp van 't Hek yn in útferkochte skouboarch spilet, flakby it stadion. Mar dat probleem is yntusken oplost. Sawol de gemeente, de skouboarch as Telstar roppe supporters wol op safolle mooglik mei it iepenbier ferfier of mei de fyts te kommen.


description: It giet om in bedrach fan 20 miljoen euro dat de kommende trije jier besparre wurde moat.

title: Ljouwerter sikehûs MCL moat flink besunigje

maintext:
It gefolch is no dat in plande ynvestearring útsteld wurdt. De ferbouwing fan de operaasjekeamers giet foarearst net troch.
Utsein foar de earste help en de intensive care komt der in fakatuerestop. De direksje lit de organisaasje trochljochtsje om te sjen wêr't effisjinter wurke wurde kin en wêr't de kosten omleech kinne.
Ien fan de foarbylden wêr't it misgien is, is by it tal heupoperaasjes. Dêr is de helte minder útfierd as yn it foar opjûn wie oan de soarchfersekerders.


description: Teätermakker Tjerk Ridder makke fan it simmer in tocht troch Fryslân mei syn esel Lodewijk en sjocht werom op dizze bysûndere reis.

title: PODCAST: Teätermakker Tjerk Ridder en ezel Lodewijk

maintext:
Sa ek by soarchynstelling Talant yn Boalsert, dêr't er foar ien nacht syn tinte opsette. Hy wie koartlyn efkes werom yn Boalsert mei in ferrassing: in spesjaal makke ezelsbankje. Hy hopet dat de kliïnten, de âlderein dy't ek yn it appartemintekompleks wenje en de rest fan de buert, inoar faker moetsje troch it bankje.
Sa gastfrij
Tjerk fynt it opfallend dat yn ús 'gehaaste maatschappij', rjochte op sukses en wolfeart, minsken sa gastfrij foar him en Lodewijk wiene, mar hat der ek wol in ferklearring foar. "De schoonheid en ontroering zit in de alledaagse ontmoetingen tussen mensen."


description: Der binne frachten oan yngrediïnten ynkocht foar it evenemint en de tarissings binne yn folle gong.

title: Easterwâlde bakt tûzenen oaljekoeken en appelflappen

maintext:
Tûzenen oaljekoeken en hûnderten appelflappen sille der yn de keuken fan Het Anker bakt wurde. Op tongersdeitemoarn gie it skilen, boarjen en snijen fan de goudrenetten foar de appelflappen los. It bakken set op sneon 28 desimber útein.
Fokke Roffel
Fokke Roffel hat al mear as fjirtich jier de lieding oer it oaljekoekbakken. Roffel is al fan 6 oere moarns ôf yn Het Anker. De evenemintekommisje docht dit al goed fjirtich jier en Roffel hat der fan it begjin ôf al by belutsen west. Hy is no dus ek al op jierren. Mar de jongerein hat it altyd drok en is oant no ta net entûsjast foar opfolging. Roffel organisearret ek al fyftich jier in rommelmerk.
De opbringst fan dizze aksje en de rommelmerk is foar Het Anker.


description: De 57-jierrige Van der Woude is op dit stuit noch direkteur fan it Centrum Beeldende Kunst yn de stêd Grins.

title: Stedsskouboarch De Harmonie hat in nije direkteur: Marijke van der Woude

maintext:
"Dit fielt as thúskommen"
Se fynt it ek hiel moai dat se beneamd is as de earste froulike direkteur yn de skiednis fan de skouboarch. Van der Woude is opgroeid yn in muzikale húshâlding yn Dokkum en fynt it hartstikke moai om nei in soad jierren yn Grinslân wer werom te kommen yn it heitelân. "Dat fielt echt as thúskommen foar my."
As direkteur fan De Harmonie wol Van der Woude de gearwurking sykje mei oare kulturele organisaasjes yn Fryslân en ek ûndersykje oft de skouboarch, lykas yn it ferline, wer sels festivals en foarstellingen ûntwikkelje kin. De lêste jierren barde dat in stik minder by De Harmonie fanwege de besunigingen.


description: Twa ûngelokken soargen tongersdeitemoarn foar files op de A32 by It Hearrenfean. In auto fan Rykswettersteat waard dêrby oanriden.

title: Files nei twa ûngelokken op A32 by It Hearrenfean: auto Rykswettersteat oanriden

maintext: Op de A32 by It Hearrenfean stiene tongersdeitemoarn files troch twa ûngelokken, dy't koart efter inoar barden. By ien fan dy ûngelokken is in auto fan Rykswettersteat oanriden.


description: Yn in spannend duel tsjin Os Lusitanos waard it úteinlik 3-3 yn sporthal Aristos.

title: Swierbefjochten punt foar sealfuotbalsters Drachtster Boys yn Amsterdam

maintext:
It earste doelpunt fan Drachtster Boys wie foar Aafke de Hoek, dy't de bal út de twadde line hurd binnen skeat. It wie ek it iennige doelpunt fan de earste helte. Nei it skoft bruts it duel tusken de beide ploegen hielendal iepen. De wedstriid wie mar krekt wer oan 'e gong doe't Michelle Playfair de lykmakker op it skoareboerd sette.
Spannende twadde helte
Twa minuten letter kaam Drachtster Boys op foarsprong troch captain Jessie Prijs, mar Petra Verbeek wie skerp en brocht de Amsterdammers op likense hichte. Net folle letter sette captain Prijs de Boys op 2-3, mar ek doe waard al rap de lykmakker notearre. Playfair tikke binnen nei in pass fan Bouchra Moudou. Nettsjinsteande inkelde kânsen yn de slotfaze bleau it skoareboerd nei it lêste sinjaal op 3-3 stean.
Ek punt foar Avanti
Avanti pakte freedtejûn thús yn Stiens in punt tsjin de froulju fan Hovocubo út Hoorn. Ek yn Stiens bleau it by 3-3. Si Shut Hau wie mei twa doelpunten wichtich by it behelle punt foar Avanti.


description: Benammen de komst fan de fontein smyt ekstra minsken op.

title: Museum Sleat hellet besikersrekôr

maintext: It wie sels sa drok dat de frijwilligers it eins hast net oan koene. Neffens it bestjoer fan it museum hawwe se bot profitearre fan de aktiviteiten fan kulturele haadstêd. Ek de komst fan de nije fontein hat foar ekstra belangstelling soarge. It museum wol besykje ek yn it nije jier 2019 dy ekstra besikers fêst te hâlden troch ekstra yn te setten op promoasje.


description: Neffens de plysje binne der gjin minsken ferwûne rekke. Oer de oarsaak is noch neat bekend.

title: UPDATE: Opûnthâld foarby nei oanriding mei acht auto's op de A31 by Frjentsjer

maintext: Op de A31 by Frjentsjer hat moandeitemoarn in ûngelok mei acht auto's west. Dat meldt de ANWB op Twitter. De plysje befêstiget dat der meardere auto's by it ûngelok belutsen binne. It ûngelok soarge in skoftke foar opûnthâld foar ferkear dat fan Frjentsjer nei Ljouwert woe.


description: De fuotbalklup hat it lêste seizoen 6,1 miljoen winst behelle, mar sûnder transfers soe Hearrenfean in ferlies ha fan 5,8 miljoen euro.

title: Swarte sifers, mar dochs soarchlike situaasje by SC Hearrenfean

maintext:
Hearrenfean ferkocht ferline seizoen in flink oantal spilers. Benammen de transfers fan Jeremiah St. Juste (Feyenoord), Joost van Aken (Sheffield Wednesday), Dennis Johnsson (Ajax) en Sam Larsson (Feyenoord) leveren Hearrenfean flink wat jild op.
Ek de transfer fan Denzel Dumfries nei PSV (sa'n 5,5 miljoen) is meinaam yn dizze berekkening. Yn totaal levere dit 17 miljoen euro op. Allinnich de transfer fan Henk Veerman is net yn dizze berekkening meinaam. Dat soarget derfoar dat Hearrenfean folgjend seizoen nei alle gedachten tsjin in ferlies oprint.
Minder tv-jild
De omset is wer keldere. Fan 18,2 nei 16,3 miljoen euro. Dat komt ûnder oare troch minder tv-jild (1,2 miljoen), omdat Hearrenfean op de ranglist oer de lêste tsien jier twa plakken sakke wie. Foar it seizoen 2018-2019 wit Hearrenfean wol dat it wer in plak omheech giet, mei tank oan it achtste plak fan ferline jier, en dêrmei 7 ton ekstra krijt.
Njonken minder tv-jild binne de kommersjele ynkomsten ek omleech gien en binne der minder ynkomsten, omdat der minder taskôggers nei it stadion komme. Dêrneist binne de Feansjop en de haadyngong ferboud en de personielskosten dik twa ton tanaam nei 11,4 miljoen euro.
Eigen fermogen
De winst fan 6,1 miljoen is folslein taheakke oan it eigen fermogen. It eigen fermogen fan Hearrenfean is no dik 26 miljoen. Yn 2013 wie it eigen fermogen noch 16,5 miljoen euro, ferline jier wie it 19,9 miljoen.
De likwide middels, it jild wat Hearrenfean fuort ta beskikking hat, is hast fjouwer miljoen leger wurde: fan 8,3 miljoen nei 4,5 miljoen. Benamen dat lêste is soarchlik. De likwide middels ha wol faker sa leech west, mar dat Hearrenfean safolle yn ien jier ynleverje moat, jout soargen foar de takomst. Yn de jierrekken skriuwt Hearrenfean dan ek dat it soargen hat. Sûnder transferbedragen oerlibbet Hearrenfean net.
Tefolle ôfhinklik fan transferynkomsten
Sa skriuwt algemien direkteur Luuc Eisenga, dy't de klup per 1 maart ferlit, yn it jierferslach it folgjende: "We moeten echter strenger waken voor stijgende kosten, omdat we anders nog steeds te veel afhankelijk zijn van transferinkomsten. Alhoewel het aantrekken, opleiden en vermarkten van spelers tot één van de primaire doelstellingen behoort van SC Heerenveen. Het aanjagen van de commerciële omzet, het minimaal vasthouden van mediagelden en de beperking van een aantal kosten dient de leidraad te zijn voor 2018/2019 en daarna."


description: Yn de teäterfoarstelling sûnder skript fan Tryater sjogge Europeeske spilers nei de kultueren en ferhalen yn Fryslân.

title: FIDEO: Dorp Europa by Noord Nederlandse Draadindustrie yn Dokkum

maintext: In teäterfoarstelling sûnder skript. Sa is 'Doarp Europa' fan Tryater begûn. In produksje wêrby't Europeeske spilers, muzikanten en dûnsers de siel fan it plattelân besykje te fangen en harren ynspirearje litte troch alle kultueren en ferhalen yn Fryslân en Europa.


description: Yn Fryslân DOK de dokumintêre €astermar. In doarp dat feroare op 1 jannewaris, doe't de grutste PostcodeKanjer ea foel.

title: Omrop TIP: €astermar

maintext:
53,9 miljoen euro
In bedrach fan 53,9 miljoen euro waard ferdield oer de bewenners fan it doarp mei lotten. It doarp stie folslein op 'e kop. Mar no 't de rêst wer werom is, ûntstiet de fraach, hoe giet it no mei de ynwenners fan Eastermar dy't in priis wûn hawwe?
Makket jild gelokkich?
De dokumintêre astermar portrettearret in tal minsken út it doarp dy't fertelle oer dy bewuste wike yn jannewaris. Wat dogge se mei it jild en wat hat it feroare yn harren libben? En: makket jild lokkich?
Sa ek de famylje fan Johan de Haan. De âlders fan De Haan wûnen dy't 18 miljoen. "We binne mei fjouwer bern en we binne no allegear miljonêr. De âlders kinne wol op de sinten sitte, mar dat hat ek gjin doel. Begjinst dy wol te realisearjen: wat ha we hjir eins wat by de ein", laket er.


description: Sawol Ben Rienstra as Yuki Kobayashi moasten al yn de earste helte it fjild ferlitte. It waard úteinlik 4-2 foar NAC.

title: Hearrenfean mei njoggen man ûnderút yn spektakelstik tsjin NAC Breda

maintext: Sportklup Hearrenfean hat sneontejûn nei in spektakulêr duel yn Brabân ferlern fan NAC Breda. Yn it Rat Verlegh Stadion waard it gjin moai 'Avondje NAC'; de Feansters ferlearen mei njoggen man, mei 4-2. Sawol Ben Rienstra as Yuki Kobayashi moasten al yn de earste helte it fjild ferlitte.


description: De sifers bewize it: de persoan of de ploech dy't Omrop Fryslân folget, dy wint meastentiids net...

title: Sit der in flok op ús Wedstriid fan de Wike?

maintext: Sûnt dit jier ha wy by Omrop Fryslân in nije rubryk: de Wedstriid fan de Wike. Dêryn ha wy omtinken foar ien bysûndere sportwedstriid. Mar no liket it der op dat der in flok sit op dizze Wedstriid fan de Wike. Want de persoan of de ploech dy't wy folgje, dy wint meastentiids net...


description: By it ûngelok op de N919 by Easterwâlde binne twa fan de fjouwer minsken dy't yn de auto sieten, ferstoarn.

title: UPDATE: Twa froulju út Drinte om it libben kaam by slim ûngelok by Easterwâlde

maintext: By in iensidich auto-ûngelok by Easterwâlde binne twa minsken om it libben kaam. It giet om twa 73-jierrige froulju út Annen en Assen. De oare twa ynsittenden, twa mannen fan 76 út deselde plakken, binne ferwûne rekke. Sy binne nei it sikehûs brocht.


description: Alle houten ûnderdielen binne de ôfrûne dagen ferhuze fan Ljouwert nei Bûtenpost en by de muzykpleats yn Bûtenpost wer opbout.

title: MeM is te plak yn Bûtenpost

maintext: It pavilioen hat tidens it kulturele jier yn de Prinsentuin stien, dêr't it in ûnderdiel wie fan it Afûk projekt Lân fan Taal. It is de bedoeling dat MeM plak biede sil oan allerhande kulturele aktiviteiten, sei seit de nije eigener Atsje Lettinga, al komt der earst in krystbeam yn te stean. Hoefolle as der foar it houten gebou betelle is, bliuwt geheim.


description: It bedriuw dat de stabiliteit en de feiligens fan de hal ûndersiket, hat mear tiid nedich. Der komt no in stabiliteitsproef.

title: Offaller foar Flyers: pas takom wike mear bekend oer feiligens iishockeyhal

maintext:
In wike lyn waard de iishockeyhal yn iisstadion Thialf op It Hearrenfean sletten troch boargemaster Tjeerd van der Zwan fan de gemeente Hearrenfean. De muorren soene net stabyl genôch wêze.
Foar UNIS Flyers is de fertraging gjin goed nijs. De iishockeyklup fan It Hearrenfean kin de thúswedstriden no net yn it iishockeystadion spylje. De wedstriid fan kommende sneon tsjin it Belgyske Herentals is al ferpleatst nei jannewaris.
Mooglik útwike nei Elfstedenhal
Foar oare duels moat mooglik útwykt wurde yn de Elfstedenhal yn Ljouwert. Foarsitter Henk Hoekstra fan UNIS Flyers hat earder al witte litten dat de situaasje mei de iishal net te lang duorje moat. Uteinlik soe sels it bestean fan de klup yn gefaar komme kinne, sei Hoekstra ferline wike.


description: Der stiene 600 dielnimmers oan de start fan it parkoers oer sânpaadsjes en troch de modder.

title: Hieltyd mear dielninmmers by Sint Thomas Trailrun